hotchpotch/miracl-hf-unified huggingface dataset:
กองทัพราชอาณาจักรแอลเบเนีย
กองทัพราชอาณาจักรแอลเบเนีย () คือกองทัพของราชอาณาจักรแอลเบเนียตั้งแต่ ค.ศ. 1928 จนถึง ค.ศ. 1939 ภายใต้การบริหารจัดการของกระทรวงกลาโหม มีผู้บัญชาการทหารสูงสุดของกองทัพคือพระเจ้าซ็อกที่ 1 ในฐานะจอมทัพ มีรัฐมนตรีกลาโหมคือเซมาล อะรานิตาซี และกุสตาฟ ฟอน ไมดารซ์ เป็นเสนาธิการกองทัพ ซึ่งอาวุธยุทธภัณฑ์ส่วนใหญ่ในช่วง ค.ศ. 1936 - 1939 ได้รับการสนับสนุนจากกองทัพบกราชอาณาจักรอิตาลี
Always กอด คือสัญญา หัวใจ ฝากมาชั่วนิรันดร์
Always "กอด" คือสัญญา "หัวใจ" ฝากมาชั่วนิรันดร์ (; ; ความหมาย: ""คุณเท่านั้น"") ภาพยนตร์เกาหลีประเภทรัก-ดรามา, โรแมนติก ในปี ค.ศ. 2011 นำแสดงโดย ฮัน ฮโย-จู และโซ จี-ซ็อบ กำกับโดย ซอง อิล-กอน
ชอล-มิน (โซ จี-ซ็อบ) อดีตนักมวยผู้เจนสังเวียนอายุ 30 ได้หันหลังให้กับการชกมวย โดยตอนกลางวันทำงานเป็นคนส่งน้ำตามบริษัททั่วไป และกลางคืนเป็น รปภ.ให้กับบริษัทแห่งหนึ่ง ชอล-มินใช้ชีวิตตามลำพังโดยพยายามจะลบลืมอดีตที่เคยทำผิดพลาดมาทำให้ตัวเองต้องติดคุกนาน 4 ปี จนกระทั่งคืนหนึ่ง เขาได้พบกับ จอง-ฮวา (ฮัน ฮโยจู) หญิงสาวตาบอดที่ทำงานอยู่ที่บริษัทแห่งนั้น จอง-ฮวาเข้าใจผิดคิดว่าเขาเป็น รปภ.คนเก่าที่เธอมักมานั่งดูละครโทรทัศน์ด้วยกันทุกคืน จอง-ฮวาแม้จะตาบอด แต่เธอก็เป็นคนร่าเริง คุยเก่ง มองโลกในแง่ดี ตรงข้ามกับชอล-มิน ที่เงียบขรึม พูดน้อย แม้เธอพยายามจะถามเขาเกี่ยวกับเรื่องของตัวเขา แต่เขาก็พยายามที่จะไม่พูด และบอกเพียงว่าเขาชื่อ ชาร์ล ทั้งคู่ได้รู้จักและพัฒนาความสัมพันธ์เรื่อยมา ชอล-มินรู้ว่าเธอก็อยู่ตามลำพัง และถูกลวนลามจากเจ้านายหัวงู เขาได้ช่วยเธอและได้ให้สัญญากับเธอว่าจะปกป้องเธอ วันหนึ่ง ชอล-มิน รู้ว่าเพราะเขาเป็นต้นเหตุที่ทำให้จอง-ฮวา ต้องตาบอด จากอาชีพเดิมของเขาที่รับจ้างทวงหนี้ นั่นทำให้เธอประสบกับอุบัติเหตุทางรถยนต์ เธอต้องสูญเสียการมองเห็นและทั้งพ่อและแม่เสียชีวิต ชอล-มิน รู้สึกเสียใจ จึงตัดสินใจหวนคืนสู่เวทีมวยอีกครั้ง โดยคราวนี้เขาตัดสินใจที่จะชกมวยเถื่อนที่ประเทศไทย เพื่อต้องการเงินจำนวนมากมารักษาดวงตาของจอง-ฮวา ก่อนที่จะบอดถาวรในที่สุด ก่อนไป เขาไปส่งเธอถึงหน้าห้องผ่าตัดและให้สัญญากับเธอว่าจะรอเธออยู่ที่ตรงนี้ แต่เมื่อการผ่าตัดลุล่วงแล้ว จอง-ฮวาออกมาก็ไม่พบเขา
ที่ประเทศไทย แม้ชอล-มิน สามารถเอาชนะคู่ต่อสู้ฝีมือร้ายกาจมาได้ แต่ก็ทำให้มาเฟียรายใหญ่สูญเสียเงินพนันจำนวนมาก จึงสั่งให้ทำร้ายเขาจนกระทั่งขาพิการ ส่วนจอง-ฮวา พยายามจะตามหาชอล-มิน ก็ไม่สำเร็จ เพราะเธอไม่ได้เกี่ยวดองอะไรกับเขา และแม้แต่ชื่อจริงของเขาเธอก็ไม่เคยรู้ ผ่านไป 2 ปี จอง-ฮวา ที่ตามองเห็นแล้วก็ยังคงระลึกถึงชอล-มิน อยู่ เธอกลายเป็นนักปั้นเครื่องปั้นดินเผาฝีมือดี และเป็นจิตอาสานวดใหักับผู้ป่วยที่ฟื้นฟูร่างกายในสถานพยาบาลที่ชอล-มิน เคยอยู่มาก่อน ที่สุดเธอก็ได้เจอเขาที่นั่น แม้เธอจะไม่เคยเห็นหน้าเขาก็ตาม และชอล-มิน ก็พยายามที่ไม่พูดออกมา แต่เธอก็เอะใจ
"Always" เป็นทั้งผลงานกำกับและเขียนบทของ ซอง อิล-กอน โดยได้รับแรงบันดาลใจจากบทละครที่เกี่ยวกับเด็กสาวตาบอดที่นั่งดูละครโทรทัศน์ด้วยกันกับชายที่ทำงานที่ลานจอดรถ โดยใช้เวลาพัฒนาบทนานถึง 1 ปี โดยกล่าวว่าเป็นเรื่องราวสำหรับคนหนุ่มสาวที่ไร้ซึ่งความหวัง และขาดความรักที่ใช้ชีวิตอยู่ในกรุงโซลในยุคปัจจุบัน และได้นักแสดงที่มีชื่อเสียงของเกาหลีใต้มารับบทนำ คือ ฮัน ฮโย-จู และโซ จี-ซ็อบ โดยเฉพาะโซ จี-ช็อบ ที่ได้ทุ่มเทด้วยการฟิตร่างกายและฝึกซ้อมมวยอย่างจริงจังก่อนการถ่ายทำนานหลายเดือน
ภาพยนตร์ออกฉายรอบปฐมทัศน์ในงานเทศกาลภาพยนตร์นานาชาติปูซาน 2011 และมียอดผู้ชมทั่วประเทศ 1,027,614 คน และยังมีการนำไปสร้างใหม่เป็นภาพยนตร์อินเดีย ในภาษากันนาดา ในชื่อ "Boxer" ในปี ค.ศ. 2015 และภาษาฮินดีในปี ค.ศ. 2016 ในชื่อ "Do Lafzon Ki Kahani"
บ่อเต็น
บ่อเต็น (; ) หรือ บ่อเตน () เป็นหมู่บ้านแห่งหนึ่งในเขตปกครองของเมืองหลวงน้ำทา แขวงหลวงน้ำทา ประเทศลาว ตั้งอยู่บริเวณชายแดนประเทศลาวกับจีนบริเวณมณฑลยูนนาน ประชากรส่วนใหญ่ใช้ภาษาจีนมาตรฐานเป็นภาษาในการสื่อสาร
ในปี พ.ศ. 2545 มีการก่อสร้างกาสิโนและโรงแรมขนาดใหญ่หลายแห่งในบ่อเต็น ซึ่งผู้ใช้บริการส่วนใหญ่เป็นชาวจีนที่ข้ามฝั่งมาเล่นการพนัน เพราะเป็นเรื่องที่ผิดกฎหมายในจีน ครั้นในปี พ.ศ. 2554 รัฐบาลจีนได้กดดันให้ลาวปิดตัวกาสิโนลง ตามรายงานข่าวให้ข้อมูลว่านักพนันชาวจีนไม่สามารถชำระหนี้สินได้ ทรัพย์สินต่าง ๆ จึงถูกยึด บ้างถูกกักขัง ทำร้าย และฆาตกรรม หลังจากนั้นเป็นต้นมากาสิโนและโรงแรมเกือบทั้งหมดจึงปิดตัวลง
ต่อมาประเทศจีนและได้มีโครงการก่อสร้างเขตเศรษฐกิจบ้านบ่อหาน-บ่อเต็น () บนพื้นที่ 20 ตารางกิโลเมตร ก็เพื่อพัฒนาให้บ่อเต็นเป็นเมืองที่ทันสมัย แบ่งเป็นย่านการค้า ศูนย์แปรรูปสินค้าเพื่อการส่งออก เขตท่องเที่ยว และสนามกอล์ฟ โดยบ่อเต็นจะมีคณะบริหารงานอิสระภายใต้การดูแลของรัฐบาลกลางของลาว นอกจากนี้ยังมีการก่อสร้างสถานีรถไฟและเส้นทางรถไฟผ่านบ้านบ่อเต็น เพื่อเชื่อมต่อเมืองคุนหมิงของประเทศจีนกับเวียงจันทน์ เมืองหลวงของลาว เพื่อประโยชน์เชิงพาณิชย์
ซอลอเลอเวอ
ซอลอเลอเวอ () เป็นเมืองทางตะวันตกของประเทศฮังการี อยู่ในเขตเทศมณฑลซอลอ ในปี ค.ศ. 2004 มีประชากร 3,228 คน และมีเนื้อที่ 52.64 ตารางกิโลเมตร ซึ่งประชากรส่วนใหญ่ของเมืองมักจะนับถือคาทอลิก โดยคิดเป็นร้อยละ 90 ของประชากรทั้งหมด
เวป (เทศมณฑลว็อช)
เวป () เป็นเมืองทางตะวันตกของประเทศฮังการี อยู่ในเขตเทศมณฑลว็อช ในปี ค.ศ. 2004 มีประชากร 3,591 คน และมีเนื้อที่ 32.89 ตารางกิโลเมตร ซึ่งประชากรส่วนใหญ่ของเมืองมักจะนับถือศาสนาคริสต์ โดยคิดเป็นร้อยละ 90 ของประชากรทั้งหมด
จักรพรรดิซะกุระมะชิ
จักรพรรดิซะกุระมะชิ ( , ) จักรพรรดิองค์ที่ 115 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น โดยพระนามของพระองค์ต่อมาได้ถูกนำไปใช้เป็นพระนามของ จักรพรรดินีโกะ-ซะกุระมะชิ จักรพรรดินีองค์ที่ 117 ผู้เป็นพระราชธิดาของพระองค์
ซึ่งพระนามเดิมของจักรพรรดิซะกุระมะชิคือ เจ้าชายอะกิฮิโตะ ( , ) อันเป็นพระนามเดียวกับ สมเด็จพระจักรพรรดิอะกิฮิโตะ จักรพรรดิองค์ที่ 125 และองค์ปัจจุบันของญี่ปุ่นเพียงแต่พระนามของทั้งสองเขียนไม่เหมือนกัน
ในเดือน 6 ปี เคียวโฮ ที่ 13 ตรงกับวันที่ 17 กรกฎาคม ค.ศ. 1728 เจ้าชายอะกิฮิโตะขณะพระชนมายุเพียง 8 พรรษาได้รับการสถาปนาจาก จักรพรรดินะกะมิกะโดะ จักรพรรดิองค์ที่ 114 พระราชบิดาให้เป็นรัชทายาทและผู้สืบราชบัลลังก์
วันที่ 21 เดือน 3 ปี เคียวโฮ ที่ 20 ตรงกับวันที่ 13 เมษายน ค.ศ. 1735 จักรพรรดินะกะมิกะโดะได้สละราชบัลลังก์ให้กับเจ้าชายอะกิฮิโตะพระชนมายุเพียง 15 พรรษาขึ้นสืบราชบัลลังก์เป็น จักรพรรดิซะกุระมะชิ และหลังจากไม่นานได้มีการประกอบพิธีราชาภิเษกจักรพรรดิซะกุระมะชิที่ พระราชวังหลวงเคียวโตะ
จากนั้นในวันที่ 16 เดือน 7 ปี เก็นบุง ที่ 5 ตรงกับวันที่ 8 สิงหาคม ค.ศ. 1740 ตรงกับปีที่ 5 ในรัชสมัยได้เกิดมหาอุทกภัยใน นครหลวงเคียวโตะ ส่งผลให้ สะพานซังโจ ซึ่งเป็นสะพานโบราณได้ถูกทำลายไปในมหาอุทกภัยครั้งนี้
ต่อมาในวันที่ 2 เดือน 5 ปี เอ็งเคียว ที่ 4 ตรงกับวันที่ 9 มิถุนายน ค.ศ. 1747 จักรพรรดิซะกุระมะชิได้สละราชบัลลังก์ให้กับเจ้าชายโทะโอะฮิโตะพระราชโอรสองค์ใหญ่ขึ้นสืบราชบัลลังก์เป็น จักรพรรดิโมะโมะโซะโนะ โดยในเดือน 3 ปี เอ็งเคียว ที่ 4 ตรงกับวันที่ 25 เมษายน ปีเดียวกันจักรพรรดิซะกุระมะชิได้สถาปนาเจ้าชายโทะโอะฮิโตะขึ้นเป็นรัชทายาทและผู้สืบราชบัลลังก์
จักรพรรดิซะกุระมะชิเสด็จสวรรคตเมื่อวันที่ 23 เดือน 4 ปี คันเอ็ง ที่ 3 ตรงกับวันที่ 28 พฤษภาคม ค.ศ. 1750 ขณะพระชนมายุเพียง 30 พรรษา
ฟรินซ์ แกร์ลิก
คาร์ล อัลเบิร์ต ฟริตซ์ (ไมเคิล) แกร์ลิก (; 15 กุมภาพันธ์ 1883 - 30 มิถุนายน 1934) เป็นชาวเยอรมัน เป็นนักข่าวและนักประวัติศาสตร์ เป็นผู้ก่อตั้งหนังสือพิมพ์ต่อต้านอดอล์ฟ ฮิตเลอร์และพรรคนาซี ฟริตซ์นั้นมองเห็นความชั่วร้ายของอุดมการณ์ของฮิตเลอร์และพรรคนาซีจึงได้เขียนหนังสือพิมพ์โจมตีฮิตเลอร์และพรรคนาซีตลอดมา หลังจากฮิตเลอร์และพรรคนาซีมีอำนาจมากขึ้นในเยอรมนี เขาถูกจับกุมและส่งไปที่ค่ายกักกันดาเคา และถูกฆ่าตายที่นั่นในระหว่างเหตุการณ์คืนมีดยาว เมื่อวันที่ 30 มิถุนายน ค.ศ.1934
อุ้ยเสี่ยวป้อ จอมยุทธเย้ยยุทธจักร
อุ้ยเสี่ยวป้อ จอมยุทธเย้ยยุทธจักร หรือในปัจจุบันคือ อุ้ยเสี่ยวป้อ ภาค 1 () เป็นภาพยนตร์ฮ่องกงกำลังภายในแนวตลก สร้างขึ้นเมื่อปี ค.ศ. 1992 กำกับโดย หวังจิง เป็นภาพยนตร์ที่สร้างมาจากเรื่อง อุ้ยเสี่ยวป้อ ของกิมย้ง นำแสดงโดยโจว ซิงฉือ, หลิน ชิงเสีย เรื่องราวที่ว่าด้วยอุ้ยเสี่ยวป้อ ภาคต่อไปของภาพยนตร์เรื่องนี้คือ อุ้ยเสี่ยวป้อ จอมยุทธเย้ยยุทธจักร 2 ที่ออกฉายในปีเดียวกัน
อุ้ยเสี่ยวป้อ มีนิสัย กะล่อน ฉลาดเฉลียว รู้จักเอาตัวรอด จนวันหนึ่งเขาได้ช่วยชีวิตประมุขพรรคฟ้าดินไว้ได้ เฉินจิ้นหนานจึงได้รับเขาเป็นศิษย์และกลายเป็นหัวหน้าพรรคฟ้าดิน จนถูกส่งตัวเข้าไปในวังหลวงเพื่อสังหาร คังซีฮ่องเต้ แต่กับเกิดเหตุการณ์พลิกผัน ทำให้เขากลายเป็นสหายของคังซีฮ่องเต้ ไปโดยไม่รู้ตัว
เกลี เราบัล
อังเกอลา มาเรีย "เกลี" เราบัล () เป็นหลานสาวของลูกพี่ลูกน้องที่ร่วมฝ่ายบิดาของอดอล์ฟ ฮิตเลอร์ เกิดในเมืองลินซ์, ออสเตรีย-ฮังการี. เธอเป็นลูกคนที่สองและลูกสาวคนโตของลีโอ เราบัล ซีเนียร์.กับพี่สาวร่วมบิดาของฮิตเลอร์ แองเจลา เราบัล. เธอได้อาศัยและอยู่ภายใต้การดูแลของลุงของเธอ(ฮิตเลอร์)เมื่อปี 1925 ฮิตเลอร์หลงรักเธอมากจนถึงขนาดประกาศว่า เธอคือรักแรกของเขา ต่อมาเธอเสียชีวิตเมือวันที่ 18 กันยายน 1931 โดยถูกระบุว่า เธอฆ่าตัวตาย สาเหตุนั้นมาจากได้รับความกดดันจากการดูแลคุมเข้มงวดของฮิตเลอร์มากเกินไป แต่ทว่าก็มีบางหลายคนไม่เชื่อว่าเธอฆ่าตัวตายแต่กลับถูกฆ่าตายโดยฮิตเลอร์เพราะเชื่อว่าฮิตเลอร์กับเกลีมีความสัมพันธ์ทางเพศแบบรุนแรง(ซาดิสม์และมาโซคิสม์) ฮิตเลอร์รู้สึกว่าจะควบคุมเกลีไม่ได้และเธอจะแฉความลับไปให้สาธารณชนรับรู้ นอกจากนั้นยังเชื่อว่าเธอไปมีความสัมพันธ์กับชาวยิว ฮิตเลอร์รับรู้และโกรธจัดมากจนถึงกับสั่งพวกเอสเอสให้ฆ่าเธอแต่กลับไม่ได้ปรากฏแก่ความจริงใด ต่อมาศพของเธอถูกฝังไปที่สุสานกลางในเมืองกรุงเวียนนา ประเทศออสเตรีย
การตายของเกลีนั้นทำให้ฮิตเลอร์โศกเศร้าเสียใจเป็นเวลาหลายวัน ห้องนอนของเธอที่แบร์กฮอฟ บ้านพักตากอากาศส่วนตัวในรัฐบาวาเรียถูกให้คงสภาพเอาโดยห้ามเปลี่ยนแปลงใดๆ ฮิตเลอร์ได้แขวนภาพวาดของเธอในห้องส่วนตัวและที่สถานทูตเยอรมนีในกรุงเบอร์ลิน
หลี่หง
องค์ชายหลี่หง () อดีตรัชทายาทในสมัยราชวงศ์ถัง
องค์ชายหลี่หงประสูติเมื่อ ค.ศ. 652 เป็นพระราชโอรสองค์ใหญ่ใน จักรพรรดิถังเกาจง จักรพรรดิองค์ที่ 3 ที่ประสูติแต่ จักรพรรดินีบูเช็กเทียน จักรพรรดินีองค์ที่ 2 ได้รับการสถาปนาเป็นรัชทายาทเมื่อ ค.ศ. 656 ขณะมีพระชนมายุเพียง 4 พรรษาหลี่หงมีพระปรีชาสามารถทั้งด้านการทหารและการปกครองแต่พระพลานามัยไม่ค่อยแข็งแรงตั้งแต่ทรงพระเยาว์
หลี่หงสิ้นพระชนม์กะทันหันเมื่อวันที่ 25 พฤษภาคม ค.ศ. 675 ขณะมีพระชนมายุเพียง 23 พรรษาซึ่งบางหลักฐานกล่าวว่าหลี่หงถูกปลงพระชนม์ด้วยการวางยาตามพระบัญชาของจักรพรรดินีบูเช็กเทียน
เบส (สุนัข)
เบส หรือ อีเบส เป็นสุนัขทรงเลี้ยงในพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัวที่ปรากฏในพระราชหัตถเลขา แต่จากที่พระองค์มีพระราชกรณียกิจจำนวนมากและไม่มีเวลาให้กับสุนัขนี้ พระองค์จึงพระราชทานให้พระเจ้าบรมวงศ์เธอ พระองค์เจ้านภาพรประภา กรมหลวงทิพยรัตนกิริฎกุลินีทรงเลี้ยงต่อ
เบส หรือ อีเบส เป็นสุนัขพันธุ์เทร์เรีย (Terrier) เพศเมีย มีขนสีขาวสะอาด เป็นหนึ่งในสุนัขทรงเลี้ยงเท่าที่ปรากฏนามในพระบาทสมเด็จพระจุลจอมเกล้าเจ้าอยู่หัว แต่สุนัขนี้มีความฉลาดเฉลียว พระบาทสมเด็จพระจุลจอมเกล้าเจ้าอยู่หัวมีพระราชหัตถเลขาแด่พระเจ้าบรมวงศ์เธอ พระองค์เจ้านภาพรประภา กรมหลวงทิพยรัตนกิริฎกุลินี พระราชขนิษฐา ให้ทรงทราบเกี่ยวกับสุนัขนี้ ความว่า ""...รับรองว่าอีเบสนี้ฉลาดเป็นแน่ เดี๋ยวนี้รู้ภาษากว่าอ้ายปรินซ์ [สุนัขทรงเลี้ยงเพศผู้] เสียแล้ว ทั้งอ่อนกว่า...""
แต่เบสมีข้อเสียคือดีใจอย่างตื่นตูมเมื่อได้พบกับเจ้าของ ซึ่งในขณะนั้นพระบาทสมเด็จพระพระจุลจอมเกล้าเจ้าอยู่หัวยังทรงเลี้ยงอยู่ ทรงกล่าวว่า ""...เวลาฉันตื่นนอน ต้องให้คนยึดไว้เสียให้แน่นจนความดีใจนั้นซาแล้วจึงปล่อย"" และ ""...เวลาไปไหนกลับมาเร่งรวังตัว อาจจะโผนขึ้นถึงหน้าอกนอนหงายทั้วยืนด้วยความคิดถึง แลกระโดดขึ้นกระโดดลงบนตักตะกุยตะกายจนเลือดออก"" และทรงกล่าวสรุปว่าเบสเป็นสุนัขที่ ""...สันดานยินดีแรง..."" แม้จะซุกซนและมีแรงเยอะ โดยทรงกล่าวว่า ""...เพราะตีนมันตีนเดียวถีบอ้ายปรินซ์นอนหงาย"" แต่พระองค์ยืนยันว่าเบสไม่ดุ และกินค่อนข้างจุเสียด้วย
แม้พระบาทสมเด็จพระจุลจอมเกล้าเจ้าอยู่หัวจะทรงมีพระเมตตาต่อเบส และเบสก็จะแสดงความจงรักภักดีต่อพระองค์มากก็ตาม แต่ก็ทรงตระหนักว่าเบสเป็นสุนัขที่ชอบอยู่ใกล้ชิดกับเจ้าของตลอดเวลา แต่ด้วยมีพระราชกิจต่าง ๆ ทำให้พระองค์ไม่สามารถมีเวลาให้แก่เบสได้ รวมทั้งนิสัยของเบสที่มักจะเห่าเสียงดัง จึงพระราชทานเบสแก่พระเจ้าบรมวงศ์เธอ พระองค์เจ้านภาพรประภา กรมหลวงทิพยรัตนกิริฎกุลินีทรงเลี้ยงต่อ พระองค์อนุญาตให้กรมหลวงทิพยรัตนกิริฎกุลินีเฆี่ยนตีเบสได้หากสร้างความเดือดร้อนวุ่นวาย แต่ทรงกำชับว่าเบสควรผสมพันธุ์กับปรินซ์ สุนัขทรงเลี้ยงเพศผู้ที่มีสีขาวเช่นเดียวกัน และไม่ทรงต้องการให้เบสไปผสมพันธุ์กับสุนัขอื่น พระองค์กล่าวว่า ""...ที่หวงเช่นนี้เพราะหมาที่ขาวบริสุทธิ์เป็นแก้วแท้มีอ้ายปรินซ์กับอีเบส 2 ตัวเท่านั้น ที่มาใหม่ก็ไม่ขาวเหมือน...""
การเปรียบเทียบยศทหารเกาหลี
ตารางข้างล่างต่อไปนี้คือข้อมูลการเปรียบเทียบยศทหารเกาหลี ในยุคสมัยต่าง
ยศเหล่านี้เป็นยศพิเศษ จึงไม่นำมาพิจารณาเป็นยศหลัก
! NATO Rank Code
! ชื่อในภาษาเกาหลี
! อินทรธนู
!style="background:#bfbfbf"|
! ชื่อในภาษาเกาหลี
! อินทรธนู
!style="background:#bfbfbf"|
! ชื่อในภาษาเกาหลี
! อินทรธนู (ทหาร)
! อินทรธนู (ตำรวจ)
มัสยา
มัสยา เป็นละครโทรทัศน์แนว ดราม่า โรแมนติก บทประพันธ์โดย พนมเทียน ถูกนำมาสร้างเป็นละครโทรทัศน์ทาง สถานีโทรทัศน์สีกองทัพบกช่อง 7 ถึงสามครั้ง ครั้งแรกในปี พ.ศ. 2528 นำแสดงโดย ศรัณยู วงษ์กระจ่าง และ มนฤดี ยมาภัย พ.ศ. 2543 โดยค่าย พีดี วิดีโอ โปรดักชั่น เขียนบทโทรทัศน์โดย ภาสุรี-พงษ์สนิท สนิทวงศ์ ณ อยุธยา กำกับการแสดงโดย รุจน์ รณภพ นำแสดงโดย แอนดริว เกร้กสัน, บัวชมพู ฟอร์ด, ธนิสร สัตยมงคล, จุฑามาศ จันทศร
และนำกลับมาสร้างใหม่อีกครั้งในปี พ.ศ. 2560 โดยค่าย พอดีคำ เขียนบทโทรทัศน์โดย ปณธี ศุภศักดิ์สุทัศน์ กำกับการแสดงโดย วลีทิพย์ นันทเอกพงศ์ นำแสดงโดย มิกค์ ทองระย้า, มุกดา นรินทร์รักษ์, พีรวัศ กุลนันท์วัฒน์, สุภาพร มะลิซ้อน ออกอากาศ ทุกวันวันจันทร์ - อังคาร เวลา 20.15 น.-22.30 น. ทางช่อง 7 เริ่มตอนแรกวันอังคารที่ 25 กรกฎาคม พ.ศ. 2560−วันอังคารที่ 19 กันยายน พ.ศ. 2560 ต่อจากละครเรือนพะยอม ละครมัสยา ได้รับกระแสตอบรับเรตติ้งดี
การตอบรับของละครเรื่องนี้ทั้งหมด 17 ตอน ตอนที่ได้ออกอากาศไป (เมื่อวันที่ 25 กรกฎาคม พ.ศ. 2560 - 19 กันยายน พ.ศ. 2560) Nielsen ได้วัดค่าเฉลี่ยเรตติ้งละครจากผู้ชมทั่วประเทศไทยทั้งหมด 17 ตอน อยู่ที่
เรตติ้งที่มีอันดับสูงที่สุดในละครแต่ละตอนจะแสดงด้วย , เรตติ้งที่มีอันดับต่ำที่สุดในละครแต่ละตอนจะแสดงด้วย , เรตติ้งเฉลี่ยของละครจะแสดงด้วย
สาธารณรัฐฮังการีที่ 2
สาธารณรัฐฮังการีที่ 2 () เป็นสาธารณรัฐที่มาแทนที่ราชอาณาจักรฮังการีซึ่งถูกยุบลงในวันที่ 1 กุมภาพันธ์ ค.ศ. 1946 ต่อมาสาธารณรัฐที่ 2 ยุติลงในวันที่ 1 สิงหาคม ค.ศ. 1949 โดยถูกแทนที่ด้วยสาธารณรัฐประชาชนฮังการี
จักรพรรดิโมะโมะโซะโนะ
จักรพรรดิโมะโมะโซะโนะ ( , ) จักรพรรดิองค์ที่ 116 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น
ในเดือน 3 ปี เอ็งเคียว ที่ 4 ตรงกับวันที่ 25 เมษายน ค.ศ. 1747 จักรพรรดิซะกุระมะชิพระราชบิดาได้สถาปนาเจ้าชายโทะโอะฮิโตะพระราชโอรสองค์ใหญ่พระชนมายุเพียง 6 พรรษาขึ้นเป็นรัชทายาทและผู้สืบราชบัลลังก์แต่หลังจากนั้นไม่นานในวันที่ 2 เดือน 5 ปี เอ็งเคียว ที่ 4 ตรงกับวันที่ 9 มิถุนายน ค.ศ. 1747 จักรพรรดิซะกุระมะชิได้สละราชบัลลังก์ให้กับเจ้าชายโทะโอะฮิโตะขึ้นสืบราชบัลลังก์เป็น จักรพรรดิโมะโมะโซะโนะ โดยในเวลาไม่นานได้มีการประกอบพิธีราชาภิเษกจักรพรรดิโมะโมะโซะโนะ
ในปี โฮเระกิ ที่ 10 ตรงกับ ค.ศ. 1760 โทะกุงะวะ อิเอะชิเงะ โชกุนคนที่ 9 ได้สละตำแหน่งให้กับ โทะกุงะวะ อิเอะฮะรุ บุตรชายคนโตขึ้นเป็นโชกุนคนที่ 10 หลังจากนั้นได้ปีเศษอดีตโชกุนอิเอะชิเงะได้อสัญกรรมเมื่อวันที่ 12 เดือน 6 ปี โฮเระกิ ที่ 11 ตรงกับวันที่ 13 กรกฎาคม ค.ศ. 1761
จักรพรรดิโมะโมะโซะโนะเสด็จสวรรคตอย่างกะทันหันเมื่อวันที่ 12 เดือน 7 ปี โฮเระกิ ที่ 12 ตรงกับวันที่ 31 สิงหาคม ค.ศ. 1762 ที่ พระราชวังหลวงเคียวโตะ ขณะพระชนมายุเพียง 21 พรรษาโดยก่อนสวรรคตจักรพรรดิโมะโมะโซะโนะได้มอบราชบัลลังก์ให้กับเจ้าหญิงโทะชิโกะพระเชษฐภคินี (พี่สาว) ขึ้นสืบราชบัลลังก์เป็น จักรพรรดินีโกะ-ซะกุระมะชิ แทนที่จะเป็นเจ้าชายฮิเดะฮิโตะพระราชโอรสองค์ใหญ่ของจักรพรรดิโมะโมะโซะโนะที่ต่อมาขึ้นสืบราชบัลลังก์เป็น จักรพรรดิโกะ-โมะโมะโซะโนะ จักรพรรดิองค์ที่ 118 เนื่องจากทั้งสองพระองค์ดำริว่าเจ้าชายฮิเดะฮิโตะยังทรงพระเยาว์เกินไปที่จะบริหารราชการแผ่นดิน
ยุทธการโทบะ–ฟูชิมิ
ยุทธการโทบะ–ฟูชิมิ () เป็นการศึกที่สำคัญในช่วงสงครามโบชิงของญี่ปุ่น ซึ่งเป็นการต่อสู้ระหว่างฝ่ายสนับสนุนองค์จักรพรรดิกับฝ่ายสนับสนุนระบอบโชกุน การปะทะเริ่มขึ้นเมื่อ 27 มกราคม ค.ศ. 1868 เมื่อกองทัพของฝ่ายโชกุนอันประกอบด้วยทหารจากแคว้นโชชู แคว้นซัตสึมะ และแคว้นโทซะ เคลื่อนพลเข้าปะทะใกล้ตำบลฟูชิมิชานเมืองเกียวโตซึ่งเป็นที่ประทับขององค์จักรพรรดิ การปะทะครั้งนี้กินเวลากว่าสี่วัน โดยฝ่ายกองทัพโชกุนพ่ายแพ้อย่างสิ้นเชิงแม้ว่าจะมีจำนวนทหารมากกว่าถึงสองเท่า เนื่องจากกองทัพในพระจักรพรรดิใช้รูปแบบการรบสมัยใหม่ตามแบบอย่างตะวันตกและมีอาวุธยุทโธปกรณ์ที่ทันสมัยกว่ามาก
ในวันที่ 30 มกราคมอันเป็นวันที่สามของการศึก ฝ่ายกองทัพโชกุนตระหนักว่าสู้ไม่ไหวจึงมีคำสั่งถอนทัพ ในขณะที่โชกุนโยชิโนบุซึ่งตั้งรับอยู่ที่นครโอซากะ ได้รับปากกับบรรดาแม่ทัพว่าตัวเขาจะนำทัพออกรบด้วยตนเอง แต่ในคืนนั้นเขาได้หลบหนีออกจากปราสาทโอซากะหมายจะไปขึ้นเรือรบไคโยมารุเพื่อหนีไปยังนครเอโดะ (โตเกียว) อย่างไรก็ตาม ที่ท่าเรือโชกุนกลับพบว่าเรือรบไคโยมารุยึงมาไม่ถึง เขาจึงลี้ภัยขึ้นเรือ USS "Iroquois" ของสหรัฐ ซึ่งจอดทอดสมออยู่ในอ่าวโอซากะ ในขณะที่เรือรบไคโยมารุมาถึงในเช้าวันรุ่งขึ้น
ในวันที่ 31 มกราคม เมื่อฝ่ายแม่ทัพของโชกุนทราบว่าโชกุนได้ทิ้งพวกเขาไปแล้ว พวกเขาก็เคลื่อนพลออกจากปราสาทโอซากะ และยอมจำนนต่อกองทัพในพระจักรพรรดิโดยไร้การขัดขืน ในขณะที่โชกุนโยชิโนบุเองก็ไม่ประสงค์จะสู้ต่ออีกแล้ว
สมเด็จพระพุทธโฆษาจารย์ (ฤทธิ์ ธมฺมสิริ)
สมเด็จพระพุทธโฆษาจารย์ นามเดิม ฤทธิ์ ฉายา ธมฺมสิริ เป็นสมเด็จพระราชาคณะ เจ้าคณะใหญ่ฝายเหนือและอดีตเจ้าอาวาสวัดบพิตรพิมุขวรวิหารและวัดอรุณราชวรารามราชวรมหาวิหาร
สมเด็จพระพุทธโฆษาจารย์ มีนามเดิม ฤทธิ์ หรือ ริด เกิดเมื่อวันเสาร์ ขึ้น 7 ค่ำ เดือน 7 ปีระกา ตรงกับวันที่ 10 เมษายน พ.ศ. 2380 เมื่ออายุได้ 10 ขวบ ได้ศึกษากับพระมหาพลาย วัดนาคกลาง หลังโกนจุก ได้บวชเป็นสามเณรอยู่วัดราชบุรณราชวรวิหาร เข้าสอบพระปริยัติธรรมครั้งแรกในปีระกา พ.ศ. 2391 ณ วัดพระเชตุพนฯ ได้เปรียญธรรม 3 ประโยค พระบาทสมเด็จพระนั่งเกล้าเจ้าอยู่หัวทรงพระเมตตามาก ตรัสว่า ""เด็กขนาดนี้กำลังจะจับเป็ดจับไก่ แต่สามเณรฤทธิ์อุตส่าห์เล่าเรียนจนแปลหนังสือได้เป็นเปรียญ"" จึงพระราชทานรางวัล 1 ชั่ง
ปีมะเส็ง พ.ศ. 2400 อุปสมบทที่วันราชบุรณฯ โดยมีพระธรรมวโรดม (สมบุรณ์) เป็นพระอุปัชฌาย์ และเข้าแปลพระปริยัติธรรมอีกครั้งขณะพรรษา 8 ได้อีก 2 ประโยค จึงเป็นเปรียญธรรม 5 ประโยค ต่อมาพระบาทสมเด็จพระจอมเกล้าเจ้าอยู่หัวพระราชทานตาลปัตรพื้นโหมดเป็นเกียรติยศพิเศษ เพราะท่านเทศนาได้ดีต้องพระทัย
หลังจากได้รับแต่งตั้งเป็นพระราชาคณะ พระบาทสมเด็จพระจุลจอมเกล้าเจ้าอยู่หัวโปรดให้ท่านไปครองวัดบพิตรพิมุข ต่อมาวันที่ 22 มิถุนายน พ.ศ. 2441 ขณะดำรงสมณศักดิ์เป็นพระธรรมวโรดม ท่านได้รับโปรดเกล้าฯ ให้ไปอยู่วัดอรุณราชวราราม โดยมีพระครูปลัด 1 รูป พระครูฐานานุกรม 3 รูป พระเปรียญ 2 รูป สามเณรเปรียญ 1 รูป พระอันดับ 7 รูป ติดตามไปอยู่ด้วยสมเด็จพระพุทธโฆษาจารย์ อาพาธเป็นโรคชรา มรณภาพเมื่อวันพุธที่ 22 เมษายาน พ.ศ. 2456 เวลา 3 ยาม ปีฉลู สิริอายุได้ ในวันต่อมา เวลาบ่าย 5 โมงเศษ สมเด็จพระเจ้าน้องยาเธอ เจ้าฟ้าฯ กรมหลวงพิษณุโลกประชานาถ เสด็จแทนพระองค์ไปพระราชทานน้ำหลวงอาบศพ สมเด็จพระเจ้าน้องยาเธอ เจ้าฟ้าฯ กรมหลวงนครสวรรค์วรพินิต สวมลอมพอกโหมดถวายศพ แล้วเจ้าพนักงานยกศพตั้งบนแว่นฟ้า 2 ชั้น ประกอบโกศไม้สิบสอง แวดล้อมด้วยฉัตรเครื่อง 9 คัน แล้วสมเด็จพระเจ้าบรมวงศ์เธอ เจ้าฟ้าฯ กรมพระยาภาณุพันธุวงษ์วรเดช ทอดไตร 10 ไตร และผ้าขาว 20 พับ พระราชทานบังสุกุล และให้พระพิธีธรรมสวดพระอภิธรรมทุกวันมีกำหนด 1 เดือน
จักรพรรดิโยเซ
จักรพรรดิโยเซ ( , ) จักรพรรดิองค์ที่ 57 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น โดยพระนามของพระองค์ต่อมาได้ถูกนำไปเป็นพระนามของ จักรพรรดิโกะ-โยเซ จักรพรรดิองค์ที่ 107 ที่ปกครองญี่ปุ่นในช่วง คริสต์ศตวรรษที่ 16
จักรพรรดิโยเซหรือเจ้าชายซะดะอะกิระได้รับการสถาปนาจากจักรพรรดิเซวะพระราชบิดาให้เป็นรัชทายาทและผู้สืบราชบัลลังก์เมื่อ ค.ศ. 869 เมื่อจักรพรรดิเซวะสละราชบัลลังก์ในวันที่ 18 ธันวาคม ค.ศ. 876 เจ้าชายซะดะอะกิระพระชนมายุเพียง 7 พรรษาจึงขึ้นสืบราชบัลลังก์แทนโดยมีการประกอบพิธีราชาภิเษกเมื่อวันที่ 20 มกราคม ค.ศ. 877
จักรพรรดิโยเซถูกปลดจากราชบัลลังก์เมื่อวันที่ 4 มีนาคม ค.ศ. 884 หลังจากครองสิริราชสมบัติได้ 6 ปีโดยอดีตจักรพรรดิโยเซเสด็จสวรรคตเมื่อวันที่ 23 ตุลาคม ค.ศ. 949 ขณะพระชนมายุได้ 80 พรรษาโดยมีเจ้าชายโทะคิยะสึพระราชโอรสองค์ที่ 3 ใน จักรพรรดินิมเมียว จักรพรรดิองค์ที่ 54 ผู้มีศักดิ์เป็นพระอัยกา (ปู่) ของจักรพรรดิโยเซขึ้นสืบราชบัลลังก์เป็น จักรพรรดิโคโก
รายชื่อนักวิทยาศาสตร์ที่นำมาใช้เป็นชื่อธาตุ
บทความนี้เกี่ยวกับ รายชื่อนักวิทยาศาสตร์ที่นำมาใช้เป็นชื่อธาตุ เฉพาะธาตุแกโดลิเนียมและซาแมเรียมที่พบในธรรมชาติ ส่วนธาตุอื่นทั้งหมดเป็นธาตุสังเคราะห์
ธาตุต่อไปนี้ตั้งตามชื่อนักวิทยาศาสตร์ธาตุต่อไปนี้ตั้งตามชื่อบุคคลที่ไม่ใช่นักวิทยาศาสตร์
พาราโบลา
พาราโบลา คือ ภาคตัดกรวยที่เกิดจากการตัดกันระหว่างพื้นผิวกรวยด้วยระนาบที่ขนานกับเส้นกำเนิดกรวย (generating line) ของพื้นผิวนั้น พาราโบลาสามารถกำหนดเป็นด้วยจุดต่าง ๆ ที่มีระยะห่างจากจุดที่กำหนด คือ จุดโฟกัส (focus) และเส้นที่กำหนด คือ เส้นไดเรกตริกซ์ (directrix)
พาราโบลาเป็นแนวคิดที่สำคัญในทฤษฎีคณิตศาสตร์ อย่างไรก็ดี พาราโบลาสามารถพบได้บ่อยมากในโลกภายนอก และสามารถนำในใช้เป็นประโยชน์ในวิศวกรรม ฟิสิกส์ และศาสตร์อื่น ๆ
พาราโบลามีหลายรูปชนิด เช่นกรวยคว่ำกรวยหงาย บางทีตัดผ่าน 2 ช่อง บางทีตัดผ่าน 4 ช่อง แล้วแต่สมการที่มีการกำหนดมา ซึ่งจะเป็นชนิดให้ก็ได้แต่ไม่สามารถเป็นเส้นตรงๆได้เพราะจะไม่เรียกว่า พาราโบลา
ยาโนช อาแดร์
ยาโนช อาแดร์ () เป็นนักกฎหมายและนักการเมืองชาวฮังการีซึ่งดำรงตำแหน่งประธานาธิบดีฮังการีตั้งแต่ปี ค.ศ. 2012
มิกโลช โฮร์ตี
วิเตซ มิกโลช โฮร์ตี แห่งน็อจบาญอ (, ; ) เป็นพลเรือเอกและรัฐบุรุษชาวฮังการี เขาดำรงตำแหน่งผู้สำเร็จราชการแห่งราชอาณาจักรฮังการีในสมัยระหว่างสงคราม
อังเกลา ฮิตเลอร์
อังเกลา ฟรันท์ซิสคา โยฮันนา ฮัมมิทช์ () หรือชื่อเกิดคือ อังเกลา ฮิตเลอร์ เป็นพี่สาวต่างมารดาของอดอล์ฟ ฮิตเลอร์ เธอเป็นลูกสาวของอาล็อยส์ ฮิตเลอร์กับภรรยาคนที่สอง Franziska Matzelsberger มีน้องชายชื่อ อาล็อยส์ ฮิตเลอร์ (ผู้ลูก) แต่ต่อมาแม่ของเธอเสียชีวิต เธอกับน้องชายได้ถูกรับการเลี้ยงดูจากคลารา ฮิตเลอร์ ภรรยาคนที่สามของอาล็อยส์และเป็นมารดาของอดอล์ฟ ฮิตเลอร์ หลังจากอาล็อยส์ กับคลารา ฮิตเลอร์ได้เสียชีวิตไปแล้ว เธอได้กลายเป็นผู้ปกครองดูแลของฮิตเลอร์ตลอดมาทำให้เธอกลายเป็นญาติคนเดียวที่ใกล้ชิดของอดอล์ฟ ฮิตเลอร์
อังเกลา ฮิตเลอร์แต่งงานมาสองครั้ง ครั้งแรกกับนายเลโอ รูด็อล์ฟ เราบัล เธอมีลูกชายคนแรกคือเลโอ รูด็อล์ฟ เราบัล ผู้ลูก ลูกสาวคนที่สอง เกลี เราบัล ลูกชายคนที่สามคนสุดท้อง Elfriede (Friedl) เราบัล สามีของเธอเสียชีวิตในปี 1910 ต่อมาเธอได้แต่งงานกับสถาปนิก ศาสตราจารย์มารติน แฮมมิซแต่สามีของเธอได้ฆ่าตัวตาย หลังจากความพ่ายแพ้สงครามของเยอรมนี
หลังสงคราม เธอได้ถูกคุมตัวและสอบถามเกี่ยวกับประวัติของฮิตเลอร์จากสัมพันธมิตรตะวันตกแต่เธอไม่ได้มีส่วนเกี่ยวข้องกับการฆ่าล้างเผ่าพันธุของนาซีเลยและได้รับการปล่อยตัวให้เป็นอิสระ ต่อมาเธอได้เสียชีวิตเมื่อวันที่ 30 ตุลาคม 1949 ณ ฮันโนเฟอร์ เยอรมนีตะวันตก
ฮันส์ เครพส์ (นายพลแวร์มัคท์)
ฮันส์ เครพส์ () เป็นพลเอกทหารราบแห่งกองทัพบกเยอรมันระหว่างก่อนและหลังสงครามโลกครั้งที่สองในช่วงยุทธการที่เบอร์ลิน เครพส์พยายามเจรจาสงบศึกแบบมีเงื่อนไขกับนายพลวาซีลี ชุยคอฟของกองทัพแดงแต่ไม่เป็นผล เครพส์ได้กระทำอัตวินิบาตกรรมที่ฟือเรอร์บุงเคอร์ในวันที่ 2 พฤษภาคม ค.ศ. 1945
แฮร์มันน์ เฟเกิลไอน์
ฮันส์ ออทโท เกออร์ก แฮร์มันน์ เฟเกิลไอน์ () เป็นผู้บัญชาการระดับสูงของหน่วยวัฟเฟิน-เอ็สเอ็สแห่งนาซีเยอรมนี เขาเป็นหนึ่งในคณะผู้ติดตามของฮิตเลอร์และมีศักดิ์เป็นน้องเขยของเอฟา เบราน์ ภริยาของฮิตเลอร์
เดิมเขาเป็นทหารใน"ไรชส์เวร์" ก่อนที่จะโอนย้ายมาสังกัดหน่วยเอ็สเอ็สในค.ศ. 1933 และกลายเป็นหัวหน้าหน่วยพลม้าของเอ็สเอ็ส ต่อมาในค.ศ. 1939 เฟเกิลไอน์เป็นหนึ่งในผู้บัญชาการในการบุกครองโปแลนด์ โดยเป็นผู้บัญชาการกองพันเอ็สเอ็สในกรุงวอร์ซอ หลังจากนั้น ในเดือนพฤษภาคม ค.ศ. 1940 เขาก็เข้าร่วมยุทธการที่เบลเยียมและยุทธการที่ฝรั่งเศสในฐานะสมาชิกของหน่วย "SS-Verfügungstruppe" (ต่อมาถูกเปลี่ยนชื่อเป็น "วัฟเฟิน-เอ็สเอ็ส") ทังนี้ในปี ค.ศ. 1941 หน่วยทหารในบัญชาของเขาได้ทำให้พลเรือนในเบราลุสซึ่งเป็นแนวรบด้านตะวันออกเสียชีวิตถึง 17,000 คน
เมื่อเขาได้รับบาดเจ็บจากการปฏิบัติหน้าที่ในค.ศ. 1943 เขาก็ได้รับคำสั่งจากไฮน์ริช ฮิมเลอร์ ให้ไปเป็นผู้แทนของเอ็สเอ็สประจำสำนักงานใหญ่ของฮิตเลอร์ เฟเกิลไอน์เป็นหนึ่งในผู้รอดชีวิตจากแผนลอบสังการฮิตเลอร์เมื่อ 20 กรกฎาคม ค.ศ. 1944 เขาเป็นหนึ่งในเจ้าหน้าที่ที่ประจำอยู่ใน "ฟือเรอร์บุงเคอร์" ในกรุงเบอร์ลินช่วงปลายสงคราม เมื่อเรื่องที่ฮิมเลอร์กำลังเจรจากับฝ่ายสัมพันธมิตรถูกแฉโดยบีบีซีในวันที่ 28 เมษายน ค.ศ. 1945 เฟเกิลไอน์ได้พยายามหลบหนีและถูกยิงเสียชีวิตในวันนั้น เป็นเวลาสองวันก่อนที่ฮิตเลอร์จะยิงตัวตาย
กุหลาบขาว
ขบวนการกุหลาบสีขาว ()คือกลุ่มขบวนการที่ไม่ใช้ความรุนแรง, ปัญญา และต่อต้านของกลุ่มนักศึกษาและอาจารย์ในมหาวิทยาลัยมิวนิค เยอรมนีที่มีความคิดต่อต้านระบอบเผด็จการฟาสซิสต์ของอดอล์ฟ ฮิตเลอร์และพรรคนาซี พวกเขาได้ปฏิบัติการตั้งแต่เดือนมิถุนายน ปี 1942 ด้วยการแจกใบปลิวและติดสื่อที่มีเนื้อหาการต่อต้านรัฐบาลพรรคนาซี,แจ้งข่าวความพ่ายแพ้ของกองทัพเยอรมัน(เวร์มัคท์)จากยุทธการต่างๆในสงครามโลกครั้งที่สองที่รัฐบาลนาซีได้พยายามปกปิดให้กับประชาชนชาวเยอรมันรับรู้ รวมทั้งการประณามการฆ่าล้างเผ่าพันธุ์ของนาซีหรือฮอโลคอสต์ แต่ต้องจบลงด้วยการจับกลุ่มแกนนำทั้งหมดโดยพวกเกสตาโพในเดือนกุมภาพันธ์ ปี 1943 กลุ่มแกนนำและสมาชิกคนอื่นๆและผู้สนับสนุนที่มีความเกี่ยวข้องในการแจกใบปลิวได้ถูกนำตัวไปพิจารณาคดีที่ไม่เป็นธรรมของโฟล์คซดกริชท์ชอฟ ("ศาลประชาชน") หลายคนถูกตัดสินประหารชีวิตและถูกจำคุก ในอีกหลายสิบปีหลังสงคราม เยอรมนีได้ประกาศยกย่องว่า เป็นขบวนการที่มีความกล้าหาญในการเรียกร้องต่อต้านนาซีด้วยหลักอหิงสาคือไม่ใช่ความรุนแรงใดๆเลย
จักรพรรดิโคโก
จักรพรรดิโคโก ( , ) จักรพรรดิองค์ที่ 58 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น
โดยจักรพรรดิโคโกมีอีกพระนามหนึ่งว่า โคะมะสึ ซึ่งในเวลาต่อมาพระนามนี้ได้ถูกนำไปเป็นพระนามของ จักรพรรดิโกะ-โคะมะสึ จักรพรรดิองค์ที่ 100 ที่ปกครองญี่ปุ่นในช่วง คริสต์ศตวรรษที่ 14
จักรพรรดิโคโกขึ้นสืบราชบัลลังก์ต่อจาก จักรพรรดิโยเซ ที่ถูกปลดออกจากราชบัลลังก์เมื่อวันที่ 4 มีนาคม ค.ศ. 884 โดยได้มีการประกอบพิธีราชาภิเษกขึ้นที่ พระราชวังหลวงเฮอัง ในอีก 19 วันต่อมาคือเมื่อวันที่ 23 มีนาคม ค.ศ. 884
จักรพรรดิโคโกเสด็จสวรรคตเมื่อวันที่ 17 กันยายน ค.ศ. 887 ที่พระราชวังหลวงเฮอังขณะพระชนมายุได้ 57 พรรษาหลังจากครองสิริราชสมบัติได้เพียง 3 ปีโดยมีเจ้าชายซะดะมิพระราชโอรสองค์ใหญ่ขึ้นสืบราชบัลลังก์เป็น จักรพรรดิอุดะ
จักรพรรดิจุนนิง
จักรพรรดิจุนนิง ( , ) จักรพรรดิองค์ที่ 47 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น ครองสิริราชสมบัติระหว่าง ค.ศ. 758 – 765
จักรพรรดิจุนนิงเป็นจักรพรรดิที่เป็น Haitei หรือจักรพรรดิที่ไม่ได้ครองสิริราชสมบัติเช่นเดียวกับ จักรพรรดิโคบุง และ จักรพรรดิชูเกียว ซึ่งพระนามจุนนิงนี้เป็นพระนามที่ จักรพรรดิเมจิ ได้พระราชทานให้พร้อมกับจักรพรรดิอีกสองพระองค์เมื่อวันที่ 20 สิงหาคม ค.ศ. 1870 หรืออีกพันกว่าปีต่อมา
จักรพรรดิจุนนิงหรือเจ้าชายโออิได้รับการสถาปนาเป็นรัชทายาทและผู้สืบราชบัลลังก์โดย จักรพรรดินีโคเก็ง จักรพรรดินีองค์ที่ 46 ผู้เป็นพระราชมารดาบุญธรรมเมื่อวันที่ 26 เมษายน ค.ศ. 757 เมื่อจักรพรรดินีโชเก็งได้สละราชบัลลังก์ในวันที่ 7 กันยายน ค.ศ. 758 เจ้าชายโออิจึงขึ้นสืบราชบัลลังก์เป็น จักรพรรดิจุนนิง โดยได้มีการประกอบพิธีราชาภิเษกเมื่อ ค.ศ. 760
จักรพรรดิจุนนิงถูกปลดออกจากราชบัลลังก์เมื่อวันที่ 6 พฤศจิกายน ค.ศ. 764 โดยการนำของอดีตจักรพรรดินีโชเก็งพระราชมารดาบุญธรรมที่ภายหลังขึ้นสืบราชบัลลังก์อีกครั้งเป็น จักรพรรดินีโชโตะกุ โดยอดีตจักรพรรดิจุนนิงได้ถูกเนรเทศไปยัง เกาะอะวะจิ และเสด็จสวรรคตที่นั่นเมื่อวันที่ 11 พฤศจิกายน ค.ศ. 765
วงกลมแอนตาร์กติก
วงกลมแอนตาร์กติก คือส่วนที่อยู่ไปทางขั้วโลกใต้มากที่สุดของ 5 วงกลมหลักของวงกลมละติจูดในแผนที่โลก พื้นที่ในบริเวณวงกลมขั้วโลกใต้นี้เป็นที่รู้จักในชื่อแอนตาร์กติก ด้านใต้ของวงกลมแอนตาร์กติกนี้ จะมีเหตุการที่ดวงอาทิตย์อยู่เหนือขอบฟ้า 24 ชั่วโมงต่อเนื่อง อย่างน้อยปีละ 1 ครั้ง ทำให้มองเห็นดวงอาทิตย์ในเวลากลางคืน และอย่างน้อยปีละ 1 ครั้งที่ดวงอาทิตย์จะไม่โผล่พ้นขอบฟ้าเป็นเวลาต่อเนื่องตลอด 24 ชั่วโมง ทำให้ไม่เห็นดวงอาทิตย์ในเวลากลางวัน ซึ่งเหตุการณ์นี้เกิดขึ้นกับบริเวณขั้วโลกเหนือ ที่วงกลมอาร์กติกด้วย
ตำแหน่งของวงกลมแอนตาร์กติกยังไม่ใช่พิกัดคงที่  จนถึง 9 ธันวาคม 2559 พิกัดอยู่ที่ตำแหน่ง 66°33′46.5″ ด้านใต้ของเส้นศูนย์สูตร ทั้งนี้ละติจูดขึ้นอยู่กับการเอียงของโลก ซึ่งมีค่าไม่คงที่ ผันแปรประมาณ 2 องศา ในรอบ 40,000 ปีที่ผ่านมา เป็นผลมาจากแรงกระทำของการโคจรของดวงจันทร์ ทำให้วงกลมแอนตาร์กติกเลื่อนลงใต้ไปเรื่อยๆ ด้วยความเร็วประมาณปีละ 15 เมตร
ซุ้มสะบันงา
ซุ้มสะบันงา เป็นบทประพันธ์ของ โบตั๋น ละครแนวดราม่าที่สร้างขึ้นในปีพ.ศ. 2540 ผลิตโดยค่าย ดาราวิดีโอ มีนักแสดงนำคือ สวิช เพชรวิเศษศิริ,วรรณพร ฉิมบรรจง,ดวงดาว จารุจินดา,สุภาภรณ์ คำนวณศิลป์,บงกช คงมาลัย,ไพโรจน์ สังวริบุตร,มาฬิศร์ เชยโสภณ,นีรนุช อติพร และอีกมากมาย ออกอากาศทางสถานีโทรทัศน์สีกองทัพบกช่อง 7 ออกอากาศเมื่อวันที่ 26 พฤษภาคม พ.ศ. 2540 - 29 กรกฎาคม 2540
ความเค้นตกค้าง
ความเค้นตกคาง (Residual stress) คือความเค้น (Stress) ที่เหลืออยู่ในวัสดุแข็งเกร็งหลังจากได้รับแรงจากภายนอกมากระทำ และการได้รับแรงนั้นสิ้นสุดลง ความเค้นตกค้างเป็นสิ่งที่ต้องการ และไม่ต้องการ ขึ้นอยู่กับสถานการณ์ เช่น การทำเคาะเพื่อคลายตัว (peening) เป็นการสร้างความเค้นกด เข้าสู่ชิ้นงานโลหะ เช่นชิ้นส่วนกังหันเครื่องยนต์กำเนิดไฟฟ้า เพื่อเพิ่มความสามารถในการต้านทานแรงดึง หรือกรณีกระจกหน้าของสมาร์ทโฟน จะช่วยทำให้กระจกมีความแข็งแรง และต้านทานการเกิดรอยขีดข่วนได้ดีขึ้น ในทางกลับกัน ความเค้นตกค้างสามารถทำให้เกิดความเสียหายต่อโครงสร้างของสิ่งปลูกสร้าง หรือเครื่องจักร ได้เนื่องจาก ทำให้ความสามารถในการรับภาระกรรมลดลง
ความเค้นตกค้างสามารถเกิดขึ้นจากสาเหตุต่างๆ ทางกล เช่นการบิดเสียรูป การเกิดความแตกต่างของอุณหภูมิในแต่ละบริเวณอุณหภูมิของชิ้นงาน หรือการเปลี่ยนแปลงโครงสร้างจุลภาคเช่นการเปลี่ยนเฟสของโลหะ ความร้อนจากกระบวนการเชื่อมสามารถทำให้เกิดการขยายตัวของบริเวณที่ได้รับความร้อน และเมื่อเย็นตัวลงจะเกิดการหดตัวที่ไม่เท่ากัน เกิดการดึงรั้งกัน ทำให้เกิดความเค้นตกค้างในโลหะ เป็นต้น
อิม ซู-จ็อง
อิม ซู-จ็อง (; ฮันกึล: 임수정; เกิด: 11 กรกฎาคม ค.ศ. 1979 ที่กรุงโซล) นักแสดงหญิงที่มีชื่อเสียงชาวเกาหลีใต้ เข้าสู่วงการบันเทิงด้วยการถ่ายแบบในนิตยสารวัยรุ่นหลายฉบับ ก่อนจะโด่งดังจากภาพยนตร์สยองขวัญเรื่อง "A Tale of Two Sisters" ในปี ค.ศ. 2003 และซีรีส์เรื่อง "I'm Sorry, I Love You" ในปี ค.ศ. 2004
และยังมีหลายผลงานทั้งภาพยนตร์และซีรีส์ เช่น "Sad Movie" ในปี ค.ศ. 2006, "Happiness" ในปี ค.ศ. 2007, "Cyborg She" ในปี ค.ศ. 2008, "Come Rain, Come Shine" ในปี ค.ศ. 2011 และ"Perfect Proposal" ในปี ค.ศ. 2015 เป็นต้น
นอกจากนี้แล้วยังได้แสดงในภาพยนตร์สั้นไทยเรื่อง "ภูเก็ต" ในปี ค.ศ. 2009 คู่กับสรพงษ์ ชาตรี นักแสดงชาวไทย ที่มาถ่ายทำกันในประเทศไทยเป็นเวลาสองสัปดาห์อีกด้วย
โนเวย์โฮเซ
เลวิส วาเลนซูลา จูเนียร์ (Levis Valenzuela Jr.) เกิด 30 พฤษภาคม ค.ศ. 1988 นักมวยปล้ำอาชีพชาวโดมินิกัน-อเมริกัน ปัจจุบันเซ็นสัญญากับ WWE เปิดตัวกับค่ายพัฒนาทักษะ NXT ภายใต้ชื่อ โนเวย์โฮเซ (No Way Jose)
เจเนรัล ไดนามิกส์ เอฟ-16เอ็กซ์แอล
เจเนรัล ไดนามิกส์ เอฟ-16เอ็กซ์แอล() เป็นเครื่องบินขับไล่สาธิตเทคโนโลยีที่ออกแบบและสร้างโดยเจเนรัล ไดนามิกส์ โดยพัฒนาต่อจากเอฟ-16 ไฟทิงฟอลคอน เอฟ-16เอ็กซ์แอลมีลักษณะปีกเป็นรูปทรงสามเหลี่ยม (Delta) F16เอ็กซ์แอลได้เข้าประกวดเครื่องบินขับไล่ให้กับกองทัพอากาศสหรัฐ แต่ได้พ่ายแพ้ให้กับเอฟ-15อี สไตรค์อีเกิล หลายปีหลังจากนั้นเครื่องต้นแบบทั้ง2ลำได้ถูกจัดเก็บไว้ที่ฐานทัพอากาศเอ็ดเวิร์ด
กีฬาว่ายน้ำชิงแชมป์โลกระยะสั้น
กีฬาว่ายน้ำชิงแชมป์โลกระยะสั้น () เป็นการแข่งขันกีฬาว่ายน้ำระยะสั้น (25 เมตร) ระหว่างประเทศ อยู่ภายใต้การกำกับของสหพันธ์ว่ายน้ำระหว่างประเทศ ได้รับจัดขึ้นครั้งแรกในปี ค.ศ. 1993
ซึ่งจะแตกต่างจากกีฬาทางน้ำชิงแชมป์โลก คือจะแข่งขันกีฬาว่ายน้ำอย่างเดียวและจะแข่งขันในระยะสั้น ด้วยขนาดสระว่ายน้ำ 25 เมตร
ปรับปรุงหลังจากกีฬาว่ายน้ำชิงแชมป์โลกระยะสั้น 2016:
ยาโนช กาดาร์
ยาโนช กาดาร์ () เป็นผู้นำคอมมิวนิสต์ฮังการีและเป็นเลขาธิการกลางพรรคแรงงานสังคมนิยมฮังการี เขาดำรงตำแหน่งนายกรัฐมนตรีของประเทศตั้งแต่ ค.ศ. 1956 ถึง ค.ศ. 1988 ซึ่งเป็นการดำรงตำแหน่งที่นานที่สุดในยุคสาธารณรัฐประชาชนฮังการี
ฝนปลายฟ้า
ฝนปลายฟ้า เป็นละครโทรทัศน์แนวแอ็กชั่น-โรแมนติก-ดราม่า บทประพันธ์ของ จินตกัญญา บทโทรทัศน์โดย วิลักษณา กำกับการแสดงโดย ชูชัย องอาจชัย ผลิตโดย บริษัท ยูม่า 99 จำกัด โดย ยุวดี ไทยหิรัญ ออกอากาศทุกวันพุธ–พฤหัสบดี เวลา 20.20 - 22.20 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย จักรกฤษณ์ อำมรัตน์, ศิริลักษณ์ ผ่องโชค และนักแสดงชั้นนำอีกมากมาย เริ่มตอนแรกวันที่ 25 ตุลาคม พ.ศ. 2538–14 ธันวาคม พ.ศ. 2538
คณะรัฐมนตรีแห่งสาธารณรัฐประชาชนฮังการี
คณะรัฐมนตรีแห่งสาธารณรัฐประชาชนฮังการี () จัดตั้งขึ้นหลังสถาปนาสาธารณรัฐประชาชนฮังการี และเมื่อสาธารณรัฐถูกยุบไป คณะรัฐมนตรีก็สิ้นสุดลงตามไปในวันที่ 23 ตุลาคม 1989
คณะรัฐมนตรีเป็นรัฐบาลฮังการีในช่วงที่ประเทศอยู่ในความควบคุมของระบอบคอมมิวนิสต์ คณะประกอบด้วย ประธานคนหนึ่ง คือ นายกรัฐมนตรี, รองประธาน, รัฐมนตรีลอย, รัฐมนตรีเจ้ากระทรวง, และประธานกรรมการแผนงานแห่งชาติ (National Planning Board) ประธานและรัฐมนตรีนั้นรัฐสภาฮังการีแต่งตั้งและให้พ้นจากตำแหน่งตามคำแนะนำของสภาประธานาธิบดีแห่งสาธารณรัฐประชาชนฮังการี (Presidential Council of the Hungarian People's Republic)
ต่อไปนี้เป็นรายชื่อผู้ที่ดำรงตำแหน่งประธานคณะรัฐมนตรีแห่งสาธารณรัฐประชาชนฮังการี
กรงฟาราเดย์
กรงฟาราเดย์ คือทรงปิดที่กีดขวางสนามไฟฟ้าได้ มันถูกสร้างจากตัวนำไฟฟ้าหรือร่างแห (mesh) ของตัวนำนั้น กรงฟาราเดย์ตั้งชื่อตามไมเคิล ฟาราเดย์ ผู้คิดค้นในปี ค.ศ. 1836
กรงฟาราเดย์ทำงานได้เนื่องจากสนามไฟฟ้าภายนอกทำให้ประจุภายในตัวนำไฟฟ้ากระจายไปในลักษณะที่ทำให้สนามไฟฟ้าภายในหักล้างกันเอง ปรากฏการณ์นี้ถูกใช้เพื่อปกป้องอุปกรณ์อิเล็กทรอนิกส์ที่อ่อนไหวจากการแทรกสอดของคลื่นวิทยุ (RFI) กรงฟาราเดย์อาจถูกใช้ห่อหุ้มอุปกรณ์ที่สร้าง RFI อย่างทรานสมิตเตอร์ เพื่อป้องกันไม่ให้คลื่นวิทยุรบกวนอุปกรณ์รอบข้าง กรงยังอาจใช้เพื่อปกป้องคนหรืออุปกรณ์จากกระแสไฟที่เกิดขึ้นในธรรมชาติอย่าง ฟ้าผ่า หรือ การถ่ายเทประจุไฟฟ้าสถิต (electrostatic discharge) เนื่องจากตัวกรงจะนำไฟฟ้าและปกป้องพื้นที่ภายในไว้ได้
กรงฟาราเดย์ไม่สามารถกีดขวางสนามแม่เหล็กสถิต หรือสนามแม่เหล็กที่เปลี่ยนอย่างช้า ๆ ตัวอย่างเช่น สนามแม่เหล็กโลก (เข็มทิศจึงยังทำงานได้ในกรง) แต่ในกรณีการเปลี่ยนแปลงของสนามอย่างรุนแรง กรงจะสามารถป้องกันคลื่นแม่เหล็กไฟฟ้า หากวัสดุทำกรงหนาพอและรูภายในเล็กกว่าความยาวคลื่นตกกระทบอย่างมีนัยสำคัญ
กรงฟาราเดย์สามารถกีดขวางและลดทอนคลื่นได้บางชนิดเท่านั้น คลื่นจากอุปกรณ์ RFID ชนิดความถี่สูงมีความเป็นไปได้ที่จะทะลุผ่าน กรงเหล็กแบบตันจะทำหน้าที่กีดขวางสัญญานได้ดีกว่า
ในปี ค.ศ. 1836 ไมเคิล ฟาราเดย์สังเกตว่าประจุไฟฟ้าส่วนเกินในตัวนำจะอยู่แต่ฝั่งด้านนอกเท่านั้น และไม่ส่งผลใด ๆ ต่อพื้นที่ภายใน เพื่อสาธิตความจริงข้อนี้ เขาสร้างห้องที่บุด้วยฟอยล์และปล่อยประจุไฟฟ้าสถิตโวลต์สูงจากเครื่องกำเนิดไฟฟ้าใส่ผนังด้านนอก เขาใช้เครื่องอิเล็กโทรสโคปเพื่อแสดงว่าไม่มีประจุไฟฟ้าปรากฏในพื้นที่ภายในห้อง
ถึงแม้ว่าชื่อของกรงจะตั้งเป็นเกียรติแก่ฟาราเดย์ แต่ในปี ค.ศ. 1755 เบนจามิน แฟรงคลินเป็นผู้ที่สังเกตเห็นปรากฏการณ์ก่อน จากการหย่อนจุกไม้คอร์กที่ห้อยบนเส้นด้ายไหมลงผ่านรูบนกระป๋องที่ถูกเหนี่ยวนำ ผลคือจุกไม้คอร์กไม่เลื่อนไปติดผนังกระป๋องด้านใดด้านหนึ่งและแม้ว่าจุกไม้จะสัมผัสกับก้นกระป๋อง เมื่อนำออกมาไม่พบว่าจุกคอร์กได้ถูกเหนี่ยวนำตาม ทั้งที่หากสัมผัสกับผนังด้านนอก ผลจะเป็นในทางกลับกัน
กรงฟาราเดย์สามารถอธิบายโดยง่ายเทียบเคียงกับตัวนำไฟฟ้าแบบกลวงในอุดมคติ สนามแม่เหล็กไฟฟ้าที่ตกผ่านจากทั้งภายนอกและภายใน จะส่งผลให้เกิดแรงบนพาหะของประจุไฟฟ้า (อิเล็กตรอน) ภายในตัวนำ เกิดเป็นกระแสไฟฟ้า เมื่อพาหะกระจายตัวไปในทางที่หักลบกับสนามแม่เหล็กไฟฟ้าที่ใส่เข้ามาแล้ว กระแสก็จะหยุดไหล
ถ้าประจุถูกใส่ในกรงฟาราเดย์ที่ไม่ถูกกราวด์ ผิวภายในของกรงจะถูกเหนี่ยวนำเกิดประจุเพื่อหักล้างสนามไฟฟ้าภายในกรงที่เกิดจากประจุใหม่นั้น ผิวในที่ถูกเหนี่ยวนำก็จะไปเหนี่ยวนำผิวนอกในทิศทางและขนาดเดียวกับประจุที่ถูกนำไปใส่ในกรง ผิวในและนอกก็จะหักล้างกันเองในเชิงประจุ
หากกรงถูกกราวด์ ประจุส่วนเกินในตัวกรงจะถูกดึงลงสู่พื้น แทนที่จะเป็นผิวนอก ทำให้มีแต่ผิวใน และประจุภายในที่หักล้างกันเอง ในขณะที่บริเวณอื่นของกรงจะคงความเป็นกลางทางไฟฟ้า
บูดาเปสต์แอร์คราฟต์เซอร์วิส
บูดาเปสต์แอร์คราฟต์เซอร์วิส ( หรือ BASe Kft) เป็นสายการบินประจำกรุงบูดาเปสต์ของฮังการี มีฐานการบินหลักที่ Budapest Ferihegy International Airport
บูดาเปสต์แอร์คราฟต์เซอร์วิสมีเครื่องบินมาประจำการดังนี้ (ข้อมูลในเดือน กรกฎาคม 2012) :
สโมสรฟุตบอลเพรสตันนอร์ทเอนด์
สโมสรฟุตบอลเพรสตันนอร์ทเอนด์ ( หรือย่อว่า PNE) เป็นสโมสรฟุตบอลที่เก่าแก่ที่สุดแห่งหนึ่งของอังกฤษและของโลก มีประวัติศาสตร์ที่ยาวนาน โดยเป็นสโมสรฟุตบอลสโมสรแรกที่ชนะเลิศในการแข่งขันลีกสูงสุดภายในประเทศ เมื่อฤดูกาล 1888–89 และเป็นสโมสรแรกที่ชนะได้สามแชมป์ หรือทริปเปิลแชมป์ (Triple Champ) เป็นแห่งแรก อีกทั้งยังเป็นสโมสรฟุตบอลแห่งแรกอีกด้วยที่ทำสถิติไม่พ่ายแพ้ตลอดทั้งฤดูกาล ก่อนที่อาร์เซนอลจะทำได้อีกครั้งในฤดูกาล 2003–04 มีอดีตผู้เล่นที่มีชื่อเสียง เช่น บิลล์ แชงคลี ซึ่งต่อมาได้กลายเป็นผู้จัดการและหัวหน้าผู้ฝึกสอนลิเวอร์พูลจนประสบความสำเร็จอย่างยิ่งใหญ่
เพรสตันนอร์ทเอนด์เป็นหนึ่งในสิบสองสโมสรที่ร่วมก่อตั้งลีก ณ วันที่ 24 ตุลาคม ค.ศ. 1857 เมื่อกลุ่มอดีตนักเรียนของโรงเรียนในเมืองเชฟฟีลด์ รวมตัวกันก่อตั้ง "สโมสรฟุตบอลเชฟฟีลด์" ขึ้นเป็นสโมสรฟุตบอลแห่งแรกของอังกฤษและของโลก
ส่วนการแข่งขันฟุตบอลนัดแรก ซึ่งมีการลงข่าวในหนังสือพิมพ์เป็นหลักฐาน เกิดขึ้นเมื่อวันที่ 29 ธันวาคม ค.ศ. 1862 ระหว่างเชฟฟีลด์ กับ ฮัลลัม ต่อมาในวันที่ 26 ตุลาคม ค.ศ. 1863 มีการประชุมเป็นครั้งแรก เพื่อก่อตั้ง"สมาคมฟุตบอลอังกฤษ" หรือ "เอฟเอ" ซึ่งเป็นสมาคมฟุตบอลแห่งแรกของโลก โดยในปี ค.ศ. 1867 เริ่มแข่งขันฟุตบอลชิงถ้วยยูดานเป็นครั้งแรกในอังกฤษและของโลก และในปี ค.ศ. 1871 เริ่มแข่งขันฟุตบอลถ้วย ระหว่างสโมสรในระดับชาติคือ "เอฟเอคัพ" เป็นครั้งแรกในอังกฤษและของโลกเช่นกัน ก่อนหน้านั้น เมื่อวันที่ 5 มีนาคม ค.ศ. 1870 มีการแข่งขันฟุตบอลระดับทีมชาติ เป็นครั้งแรกของโลก ที่สนามคริกเก็ตดิโอวัล ในกรุงลอนดอน ซึ่งทีมชาติอังกฤษ เสมอกับทีมชาติสกอตแลนด์ 1–1 ประตู
สืบเนื่องจากที่เอฟเอ ดำเนินการออกระเบียบ สำหรับฟุตบอลระดับอาชีพ เมื่อปี ค.ศ. 1885 ผู้อำนวยการของแอสตันวิลลา เป็นผู้นัดหมายสโมสรฟุตบอล 12 แห่งทั่วประเทศ ซึ่งประกอบด้วย เพรสตันนอร์ทเอนด์, โบลตันวันเดอเรอส์, เอฟเวอร์ตัน, เบิร์นลีย์, แอ็กคริงตัน, แบล็กเบิร์นโรเวอส์, แอสตันวิลลา, เวสต์บรอมมิชอัลเบียน, วุลเวอร์แฮมป์ตันวันเดอเรอส์, นอตส์เคาน์ตี, ดาร์บีเคาน์ตี และสโตกซิตี เพื่อร่วมกันก่อตั้งองค์กร "ฟุตบอลลีก" (The Football League) ขึ้นเพื่อดำเนินการจัดแข่งขัน ฟุตบอลอาชีพในระบบลีก โดยเมื่อแรกเริ่มก่อตั้งปี ค.ศ. 1888 มีเพียงระดับชั้นเดียว และเพรสตันนอร์ทเอนด์ เป็นสโมสรชนะเลิศในการแข่งขันฤดูกาลแรกสุด (1888–89)
Below is a list of non-playing personnel:
ตำรวจฮังการี
ตำรวจฮังการี (, ความหมายตามตัวอักษรว่า "ผู้รักษาความเรียบร้อย") เป็นหน่วยงานบังคับใช้กฎหมาย มีเขตรับผิดชอบทั่วประเทศฮังการี โดยอยู่ภายใต้การดูแลของกระทรวงมหาดไทยของฮังการี
รายชื่อปีในประเทศฮังการี
ด้านล่างนี้เป็นรายชื่อปีในประเทศฮังการี
ประเทศฮังการีใน ค.ศ. 2016
เหตุการณ์ที่เกิดขึ้นในประเทศฮังการี
เฮลล์ บอย ฮีโร่พันธุ์นรก
เฮลล์บอย ฮีโร่พันธุ์นรก () เป็นภาพยนตร์แนวซูเปอร์ฮีโร ในปี 2004 สร้างมาจากตัวละครการ์ตูนเรื่องเฮลล์บอย ภาพยนตร์กำกับโดย กีเลอร์โม เดอ โตโร และมีภาพยนตร์ภาคต่อคือ "เฮลล์บอย 2 ฮีโร่พันธุ์นรก" ออกฉายเมื่อวันที่ 11 กรกฎาคม ค.ศ. 2008 ในสหรัฐอเมริกาและแคนาดาโดยยูนิเวอร์แซลพิกเจอร์ส
พรรคแอร์โรว์ครอสส์
พรรคแอร์โรว์ครอสส์ – ขบวนการนิยมฮังการี () เป็นพรรคการเมืองนิยมแนวชาติสังคมนิยมของฮังการี ก่อตั้งโดยแฟแร็นตส์ ซาลอชี ต่อมาได้ขึ้นอำนาจในฐานะรัฐบาลเอกภาพแห่งชาติฮังการีระหว่างวันที่ 15 ตุลาคม 1944 ถึงวันที่ 28 มีนาคม 1945 พรรคแอร์โรว์ครอสส์กำจัตศัตรูทางการเมืองรวมทั้งเนรเทศประชาชนประมาณ 15,000 คน (ส่วนใหญ่เป็นชาวยิวและโรมา) ออกจากฮังการีและส่งเข้าค่ายกักกันในออสเตรีย หลังสงครามจบลง ซาลอชีและผู้นำพรรคคนอื่น ๆ ถูกศาลฮังการีตัตสินว่ามีความผิดในข้อหาก่ออาชญากรรมสงคราม
ยูฟ่าแชมเปียนส์ลีก ฤดูกาล 2016–17 รอบแพ้คัดออก
รอบแพ้คัดออก หรือรอบน็อกเอาต์ ในการแข่งขันยูฟ่าแชมเปียนส์ลีก ฤดูกาล 2016–17 เริ่มแข่งขันในวันที่ 14 กุมภาพันธ์ พ.ศ. 2560 (ค.ศ. 2017) จนถึงวันที่ 3 มิถุนายน พ.ศ. 2560 (ค.ศ. 2017) ซึ่งเป็นรอบชิงชนะเลิศ โดยแข่งขันกันที่ มิลเลนเนียมสเตเดียม ใน คาร์ดิฟฟ์, ประเทศเวลส์, เพื่อที่จะตัดสินหาแชมเปียนส์ของ ยูฟ่าแชมเปียนส์ลีก ฤดูกาล 2016–17. ทั้งหมด 16 ทีมที่เข้าร่วมการแข่งขันในรอบแพ้คัดออก.
จนกระทั่งถึงวันที่ 25 มีนาคม พ.ศ. 2560 (ค.ศ. 2017) (รอบ 16 ทีมสุดท้าย) เป็น CET (), หลังจากนั้น (รอบ 8 ทีมสุดท้ายและนอกจากนี้) เวลาจะเป็น CEST ().
การจับสลากแบ่งสายมีขึ้นที่สำนักงานใหญ่ของฟีฟ่า ในเมืองนียง ประเทศสวิตเซอร์แลนด์.
รอบแพ้คัดออกหรือรอบน็อกเอาต์นี้มีทั้งหมด 16 ทีมที่ผ่านเข้ารอบมาจากรอบแบ่งกลุ่ม.
โดยแข่งขันกันในระบบเหย้า–เยือน โดยหากประตูรวมทั้ง 2 นัดเท่ากัน นับผลประตูจากการทำประตูในเมื่อเป็นทีมเยือน หากยังเท่ากันอีก ให้ต่อเวลาพิเศษ เป็นเวลา 30 นาที (ครึ่งละ 15 นาที) และหากว่ายังเสมอกันจะมีการยิงลูกโทษที่จุดโทษ เพื่อตัดสินผลแพ้–ชนะ
ในรอบ 16 ทีมสุดท้าย ทีมที่เป็นแชมป์กลุ่มนั้นจะได้เล่นเป็นทีมเหย้าเป็นนัดที่สอง ส่วนทีมรองแชมป์กลุ่มเมื่อจับสลากแล้วจะได้เล่นเป็นทีมเหย้าในนัดแรก
เมื่อวันที่ 17 กรกฎาคม พ.ศ. 2557 (ค.ศ. 2014), คณะกรรมการกรณีฉุกเฉินของยูฟ่าได้ตัดสินว่าสโมสรจากยูเครนและรัสเซียจะไม่สามารถจับสลากมาพบกับทีมอื่นๆได้ "จนกว่าจะมีการประกาศ" เนื่องจาก เหตุการณ์ความไม่สงบ ระหว่างประเทศ.
โดยจะมีพิธีการจับสลากประกบคู่ในวันที่ 12 ธันวาคม พ.ศ. 2559 (ค.ศ. 2016). รอบ 16 ทีมสุดท้าย นัดแรก จะลงทำการแข่งขันระหว่างวันที่ 14, 15, 21 และ 22 กุมภาพันธ์ พ.ศ. 2560 (ค.ศ. 2017), และรอบ 16 ทีมสุดท้าย นัดที่ 2 จะลงทำการแข่งขันระหว่างวันที่ 7, 8, 14 และ 15 มีนาคม พ.ศ. 2560 (ค.ศ. 2017).
"รวมผลสองนัด เสมอ 6–6. มอนาโกชนะด้วยกฏประตูทีมเยือน."
"รวมผลสองนัด เรอัล มาดริด ชนะ 6–2."
"รวมผลสองนัด โบรุสเซีย ดอร์ทมุนด์ ชนะ 4–1."
"รวมผลสองนัด บาเยิร์น มิวนิก ชนะ 10–2."
"รวมผลสองนัด ยูเวนตุส ชนะ 3–0."
"รวมผลสองนัด อัตเลตีโก มาดริด ชนะ 4–2."
"รวมผลสองนัด บาร์เซโลนา ชนะ 6–5."
"รวมผลสองนัด เลสเตอร์ ซิตี ชนะ 3–2."
การจับสลากประกบคู่รอบ 8 ทีมสุดท้ายมีขึ้นในวันที่ 17 มีนาคม พ.ศ. 2560 (ค.ศ. 2017). รอบ 8 ทีมสุดท้าย นัดแรก จะลงทำการแข่งขันระหว่างวันที่ 11 และ 12 เมษายน พ.ศ. 2560 (ค.ศ. 2017), และรอบ 8 ทีมสุดท้าย นัดที่ 2 จะลงทำการแข่งขันระหว่างวันที่ 18 และ 19 เมษายน พ.ศ. 2559 (ค.ศ. 2017).
"รวมผลสองนัด อัตเลตีโก มาดริด ชนะ 2–1."
"รวมผลสองนัด มอนาโก ชนะ 6–3."
"รวมผลสองนัด เรอัล มาดริด ชนะ 6–3."
"รวมผลสองนัด ยูเวนตุส ชนะ 3–0."
การจับสลากประกบคู่รอบรองชนะเลิศมีขึ้นในวันที่ 21 เมษายน พ.ศ. 2560 (ค.ศ. 2017). รอบรองชนะเลิศ นัดแรก จะลงทำการแข่งขันระหว่างวันที่ 2 และ 3 พฤษภาคม พ.ศ. 2560 (ค.ศ. 2017), และรอบรองชนะเลิศ นัดที่ 2 จะลงทำการแข่งขันระหว่างวันที่ 9 และ 10 พฤษภาคม พ.ศ. 2560 (ค.ศ. 2017).
"รวมผลสองนัด เรอัล มาดริด ชนะ 4–2."
"รวมผลสองนัด ยูเวนตุส ชนะ 4–1."
รอบชิงชนะเลิศ จะลงแข่งขันกันในวันที่ 3 มิถุนายน พ.ศ. 2560 (ค.ศ. 2017) ที่ มิลเลนเนียมสเตเดียม ใน คาร์ดิฟฟ์, ประเทศเวลส์.
อัคซีโยน เท4
อัคซีโยน เท4 () เป็นชื่อในช่วงหลังสงครามที่ตั้งให้แก่การสังหารหมู่ผ่านด้วยการการุณยฆาตโดยบังคับของนาซีเยอรมนี ชื่อ เท4 เป็นตัวย่อของ Tiergartenstraße 4 อันเป็นชื่อถนนที่ตั้งของหน่วยงานสังกัดทำเนียบนายกรัฐมนตรีไรช์ หน่วยงานนี้จัดตั้งขึ้นในฤดูใบไม้ผลิปี 1940 ในเขตเทียร์กาเทินของกรุงเบอร์ลิน เป็นหน่วยงานที่สรรหาและจ่ายค่าจ้างแก่บุคลากรที่เกี่ยวข้องกับเท 4 แพทย์เยอรมันบางส่วนที่ได้รับอำนาจในการลงความเห็นแก่ผู้ป่วยว่าพวกเขา ""ป่วยเรื้อรังหมดทางรักษา หลังได้รับการตรวจที่จำเป็นอย่างถึงที่สุดแล้ว"" และได้รับอำนาจให้จัดการกับพวกเขาด้วย "ความตายอันการุณ" (). โครงการนี้มุ่งเป้าไปที่เด็กและผู้ใหญ่ที่มีความบกพร่องทางร่างกายและทางจิตเรื้อรัง
ในเดือนตุลาคม ปี 1939 อดอล์ฟ ฮิตเลอร์ได้ลงนามในกฤษฎีการุณยฆาต ย้อนหลังไปในวันที่ 1 กันยายน ปี 1939 ที่ได้อนุญาตให้ไรชส์ไลเทอร์ ฟิลิป บูเลอร์ ผู้นำไรช์ฝ่ายพรรคนาซี กับ ดร.คาร์ล บรันท์ (Karl Brandt) แพทย์ส่วนตัวของฮิตเลอร์เพื่อดำเนินการโครงการการุณยฆาตโดยบังคับ
ระหว่างกันยายน 1939 ไปจนถึงสิงหาคม 1941 มีผู้คนกว่า 70,273 ชีวิตถูกฆ่าไปจากกฎหมายฉบับนี้ การสังหารเกิดขึ้นที่ศูนย์การสังหารหมู่ต่างๆในโรงพยาบาลจิตเวชในเยอรมนีและออสเตรีย ตลอดจนในเขตยึดครองโปแลนด์ ประมาณครึ่งหนึ่งของผู้ที่ตกเป็นเหยื่อเป็นผู้ที่อยู่ในสถานบำบัดทางจิตเวช
มีการอ้างเหตุผลมากมายมาสนับสนุนกฎหมายฉบับนี้ ทั้งเหตุผลด้านสุพันธุศาสตร์, เพื่อลดความทรมานจากโรคภัย, เพื่อสุขอนามัยของสังคม, เพื่อลดค่าใช้จ่ายด้านสวัสดิการของประเทศ
จักรพรรดิโคนิง
จักรพรรดิโคนิง ( , ) จักรพรรดิองค์ที่ 49 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น พระองค์ครองสิริราชสมบัติระหว่าง ค.ศ. 770 – 781
เดิมทีจักรพรรดิโคนิงหรือเจ้าชายชิระกะเบะมิได้อยู่ในสายที่จะสืบราชบัลลังก์เนื่องจากสายราชสกุลที่ปกครองราชสำนักอยู่ในขณะนั้นสืบเชื้อสายจาก จักรพรรดิเท็มมุ จักรพรรดิองค์ที่ 40 ขณะที่จักรพรรดิโคนิงนั้นสืบเชื้อสายจาก จักรพรรดิเท็นจิ จักรพรรดิองค์ที่ 38 แต่แล้วก่อนที่ จักรพรรดินีโชโตะกุ จากสายราชสกุลของจักรพรรดิเท็มมุจะสวรรคตได้สถาปนาเจ้าชายชิระกะเบะพระชนมายุ 60 พรรษาขึ้นเป็นรัชทายาทและผู้สืบราชบัลลังก์เมื่อจักรพรรดินีโชโตะกุเสด็จสวรรคตในวันที่ 28 สิงหาคม ค.ศ. 770 ทำให้สายราชสกุลของจักรพรรดิเท็มมุสิ้นสุดลง
เจ้าชายชิระกะเบะเสด็จขึ้นสืบราชบัลลังก์เป็น จักรพรรดิโคนิง ในวันเดียวกันและได้มีพิธีราชาภิเษกเมื่อวันที่ 23 ตุลาคม ค.ศ. 770 และในวันนั้นได้มีการเปลี่ยนปีรัชศกเป็นปี โฮกิ ในวันที่ 29 มกราคม ค.ศ. 773 จักรพรรดิโคนิงได้สถาปนาเจ้าชายยะมะเบะพระราชโอรสองค์ใหญ่ขึ้นเป็นรัชทายาทแทนเจ้าชายโอะซะเบะที่ถูกปลด
จักรพรรดิโคนิงได้สละราชบัลลังก์ให้กับเจ้าชายยะมะเบะขึ้นสืบราชบัลลังก์เป็น จักรพรรดิคัมมุ เมื่อวันที่ 30 เมษายน ค.ศ. 781 หลังจากครองสิริราชสมบัติได้ 10 ปีก่อนจะสวรรคตเมื่อวันที่ 11 มกราคม ค.ศ. 782 ขณะพระชนมายุได้ 72 พรรษา
คาร์ล บรันท์
คาร์ล บรันท์ () เป็นนักฟิสิกส์ชาวเยอรมันและเป็น "เอ็สเอ็ส-กรุพเพินฟือเรอร์" ในหน่วยชุทซ์ชทัฟเฟิล (เอ็สเอ็ส) แห่งนาซีเยอรมนี มีความเชี่ยวชาญด้านการผ่าตัด บรันท์ได้เข้าร่วมพรรคนาซีในปีค.ศ. 1932 และกลายเป็นแพทย์ประจำตัวของอดอล์ฟ ฮิตเลอร์เมื่อเดือนสิงหาคมค.ศ. 1934 เขาถือเป็นกลุ่มคนวงในของฮิตเลอร์ที่บ้านพักตากอากาศส่วนตัวแบร์กฮอฟ เขาได้รับเลือกโดยฟิลิปป์ บาวเลอร์ หัวหน้าสำนักนายกรัฐมนตรีไรช์ ให้ดูแลโครงการอาทตัน เท4 ในการบังคับทำการุณยฆาตแก่บรรดาผู้ป่วยโรคเรื้อรัง, ผู้พิการทุพพลภาพ และผู้บกพร่องทางพันธุกรรม บรันท์ได้รับการแต่งตั้งในภายหลังเป็นคณะกรรมมาธิการสาธารณสุขและสุขาภิบาลไรซ์ ( Bevollmächtigterfür das Sanitäts-und Gesundheitswesen )
หลังสงคราม เขาถูกกล่าวหาว่ามีส่วนร่วมในการทดลองของมนุษย์และการก่ออาชญากรรมสงครามอื่นๆ, บรันท์ถูกจับในช่วงปลายปีค.ศ. 1946 และถูกนำตัวไปพิจารณาคดีที่ศาลทหารของสหรัฐอเมริกาพร้อมกับคนอื่นๆอีก 22 คนที่มีส่วมร่วมในการทดลองมนุษย์ ในการพิจารณาคดีแพทย์ที่เนือร์นแบร์ก เขาถูกตัดสินลงโทษประหารชีวิตด้วยการแขวนคอในวันที่ 2 มิถุนายนค.ศ. 1948
ไทยแลนด์แชมเปียนส์คัพ
ไทยแลนด์แชมเปียนส์คัพ () หรืออีกชื่อเรียกคือ ออมสินไทยแลนด์ แชมเปียนส์คัพ ตามชื่อของสปอนเซอร์ผู้สนับสนุนคือ ธนาคารออมสิน การแข่งขัน ฟุตบอลไทย ประจำปีระหว่างแชมป์ ไทยลีก และแชมป์ ไทยเอฟเอคัพ รูปแบบเดียวกับ เอฟเอคอมมิวนิตีชีลด์ ของอังกฤษถูกจัดขึ้นครั้งแรกใน พ.ศ. 2560 โดยจัดขึ้นแทน ฟุตบอลชิงถ้วยพระราชทานประเภท ก. ที่ยุบไป เนื่องจากถ้วยพระราชทานประเภท ก. ได้ถูกนำไปใช้เป็นถ้วยแชมป์ไทยลีกตั้งแต่ พ.ศ. 2559 โดยคู่แรกที่ประเดิมสนามในการแข่งขันในชื่อนี้คือ เอสซีจี เมืองทอง ยูไนเต็ด แชมป์ไทยลีก ฤดูกาล 2559 และ สุโขทัย เอฟซี แชมป์เอฟเอคัพ 2559 ผลปรากฏว่าเป็น เอสซีจี เมืองทอง ยูไนเต็ดที่เอาชนะไปได้ 5–0
เดอะเชนสโมเกอส์
เดอะเชนสโมเกอส์ () เป็นคู่ดีเจชาวอเมริกัน ประกอบด้วยแอนดรูว์ แทกการ์ต และอเล็กซ์ พอลล์
ทั้งคู่มีซิงเกิลติดยี่สิบอันดับแรกในหลายประเทศ โดยมีเพลง "#เซลฟี" ขึ้นอันดับที่ 16 ในชาร์ต"บิลบอร์ด"ฮอต 100 อันดับที่สามในประเทศออสเตรเลีย และอันดับที่ 11 ในสหราชอาณาจักร พวกเขาออกอีพีชุดแรก "บูเคต์" ในเดือนตุลาคม ค.ศ. 2015 ซิงเกิล "โรซิส" ขึ้นสิบอันดับแรกในชาร์ต"บิลบอร์ด"ฮอต 100 ขณะที่ซิงเกิล "โดนต์เลตมีดาวน์" ติดห้าอันดับแรก "โคลเซอร์" ขับร้องรับเชิญโดยฮาลซีย์ กลายเป็นซิงเกิลอันดับหนึ่งซิงเกิลแรกของพวกเขา
เดอะเชนสโมเกอส์ออกอีพีชุดที่สอง "คอลลาจ" เมื่อเดือนพฤศจิกายน ค.ศ. 2016 ประกอบด้วยหลายซิงเกิลที่ถูกปล่อยก่อนหน้านี้ สตูดิโออัลบั้มแรกของพวกเขา "เมโมรีส์ดูน็อตโอเพน" วางจำหน่ายวันที่ 7 เมษายน ค.ศ. 2017
อเล็กซานเดอร์ พอลล์ (เกิด 16 พฤษภาคม ค.ศ. 1985) เป็นมีเชื้อสายฝรั่งเศส และเติบโตในเวสต์เชสเตอร์ รัฐนิวยอร์ก แม่ของเขาเป็นแม่บ้าน และพ่อของเขาเป็นนักจัดซื้องานศิลปะ
แอนดรูว์ แทกการ์ต (เกิด 31 ธันวาคม ค.ศ. 1989) มีเชื้อสายสกอตแลนด์ และเติบโตในฟรีพอร์ต รัฐเมน แม่ของเขาเป็นครู พ่อของเขาค้าขายสิ่งใส่เทียมทางแพทย์ เขาเริ่มสนใจดนตรีอิเล็กทรอนิกส์แดนซ์เมื่ออายุ 15 ปี ขณะอยู่ประเทศอาร์เจนตินา ซึ่งเขาได้ฟังดนตรีของเดวิด เกตตา ดาฟต์พังก์ และเทรนเทเมิลเลอร์จากที่นั่น
แทกการ์ตบรรยายถึงแนวดนตรีของตนเองว่า "สร้างความกลมกลืนระหว่างดนตรีอินดี ป็อป แดนซ์ และฮิปฮอป" ทั้งคู่กล่าวว่าตนได้รับอิทธิพลจากฟาร์เรลล์ วิลเลียมส์ และเดดเมาส์ ในปี ค.ศ. 2016 พวกเขาเป็นส่วนหนึ่งในการโฆษณาแนวเพลงฟิวเจอร์เบส เพลง "โรซิส" เป็นเพลงแนวฟิวเจอร์เบสเพลงแรกที่ประสบความสำเร็จทั่วโลก
นิก มิลเลอร์
ไมเคิล นิโคลส์ (Michael Nicholls; เกิด 20 สิงหาคม ค.ศ. 1985) เป็นนักมวยปล้ำอาชีพชาวออสเตรเลียที่ได้เซ็นสัญญากับWWEสังกัดค่ายNXTภายใต้ชื่อ นิก มิลเลอร์ (Nick Miller) เขาได้ปล้ำในระดับนานาชาติในประเทศออสเตรเลีย, สหรัฐอเมริกาและญี่ปุ่น เขาเป็นที่รู้จักดีในการทำงานของเขาในสมาคม Pro Wrestling Noah เป็นหนึ่งในทีม The Mighty Don't Kneel เป็นอดีตแชมป์ GHC Tag Team Champion 2สมัย สมาคมอื่นๆที่เขาได้ปล้ำ ได้แก่ New Japan Pro Wrestling ในญี่ปุ่น และOhio Valley Wrestling, Pro Wrestling Guerrilla, และ Ring of Honor ในสหรัฐอเมริกา
เชน ทอร์น
เชน เวรีเซอร์ (Shane Veryzer; เกิด 24 กันยายน ค.ศ. 1985) เป็นที่รู้จักในชื่อ เชน ฮาสต์ (Shane Haste) เป็นนักมวยปล้ำอาชีพชาวออสเตรเลียที่ได้เซ็นสัญญากับWWEสังกัดค่ายNXTภายใต้ชื่อ เชน ทอร์น (Shane Thorne) เขาเคยปล้ำให้กับสมาคม Pro Wrestling Noah, เป็นหนึ่งในทีม The Mighty Don't Kneel, อดีตแชมป์ GHC Tag Team Champion 2สมัย
เอ็มเบอร์ มูน
เอเดรียน รีซี (Adrienne Reese) เกิด 31 สิงหาคม ค.ศ. 1988 นักมวยปล้ำอาชีพชาวอเมริกัน ปัจจุบันเซ็นสัญญากับWWE ภายใต้ชื่อ เอ็มเบอร์ มูน (Ember Moon) อดีตสังกัดNXT เป็นแชมป์หญิง NXT
ก่อนหน้านี้เธอได้ปล้ำในสมาคมอิสระภายใต้ชื่อ อธีนา (Athena) ในการปล้ำเป็นประจำสำหรับสมาคมดังกล่าว Shimmer Women Athletes, Women Superstars Uncensored, และ Anarchy Championship Wrestling, เธอเป็นอดีตแชมป์ ACW American Joshi Champion 3สมัย
กองทัพอาณาจักรพม่า
กองทัพอาณาจักรพม่า ( ) เป็นกองกำลังทหารพม่าราชาธิปไตย ตั้งแต่ศตวรรษที่ 9 ถึง ศตวรรษที่ 19. ในสมัยอาณาจักรพุกาม, อาณาจักรอังวะ, อาณาจักรตองอู และ อาณาจักรคองบอง ตามลำดับ เป็นกองกำลังทหารที่สำคัญในอุษาคเณย์ ในช่วงปลายศตวรรษที่ 19 กองทัพอาณาจักรพม่าพ่ายแพ้ต่อจักรวรรดิอังกฤษ ที่มีอาวุธยุทธภัณฑ์ที่ทันสมัย
กำลังพลในแต่ละหน่วย มีกำลังจำนวนหนึ่งพันนาย มีหน้าที่ในการรักษาพระนคร และ ดูแลพระราชวังหลวง โดยใช้ระบบไพร่ แต่ในยามศึกนั้น ใช้การเกณฑ์ทหารจากชายฉกรรจ์ ซึ่งมีพื้นฐานมาจากระบบ "ahmudan" กำลังทัพประกอบด้วย ทหารคชานึก, ทหารม้า, ทหารปืนใหญ่ และ ทหารเรือ
ขณะเดียวกันกองทัพต้องทำสงครามกับดินแดนเพื่อนบ้าน โดยเฉพาะช่วงที่ชาติยุโรปครอบครองดินแดนต่างๆ เช่น โปรตุเกส และ ฝรั่งเศส ในศตวรรษที่ 17 ถึง ศตวรรษที่ 19 แต่มิอาจหยุดยั้งการทัพของกองทัพบริเตนของอังกฤษ ช่วงศตวรรษที่ 19 หลังสงครามพม่า-อังกฤษ กองทัพอาณาจักรพม่าถูกยุบเลิกพร้อมกับการยกเลิกระบบกษัตริย์ในพม่า เมื่อวันที่ 1 มกราคม ค.ศ. 1886
กองทัพพม่ามีชื่ออย่างเป็นทางการว่า "ทัตมาดอว์" ซึ่งเป็นชื่อที่ใช้เรียกกองทัพแห่งสหภาพพม่าในปัจจบัน
เอื้องสายมรกต
เอิ้องสายมรกต () เป็นกล้วยไม้ชนิดหนึ่ง เป็นพืชพื้นเมืองในจีน (กว่างซีจ้วง กุ้ยโจว ทิเบต และยูนนาน) อินโดจีน ไทย และเขตเทือกเขาหิมาลัย เช่น เนปาล ภูฏาน อัสสัม ภาษาจีนกลางเรียกหวงเฉ่าสือหู ก้านใช้ทำยาที่เรียกสือหูหรือเจี่ยฮก แก้ท้องผูก เบื่ออาหาร
หาดควังอัลลี
หาดควังอัลลี () หรือ หาดควังอัน () เป็นหาดที่ตั้งอยู่ในปูซาน ประเทศเกาหลีใต้ ตั้งอยู่ภายในอ่าวซึ่งมีสะพานควังอันทอดข้าม มีพื้นที่ 82,000 ตารางเมตร โดยมีความยาว 1.4 กิโลเมตร และมีความกว้างประมาณ 25-110 เมตร หาดควังอัลลีมีลักษณะเป็นรูปโค้งพระจันทร์ครึ่งเสี้ยวและมีทรายละเอียด ตลอดแนวถนนเลียบหาดจะมีร้านอาหาร ผับ บาร์ จำนวนมาก โดยมีร้านอาหารหลายร้านและหลายระดับอยู่ด้วยกัน
เนื่องจากจำนวนประชากรที่มีมาก ทางสำนักงานเมืองจึงได้ผลักดันให้มีการปรับปรุงคุณภาพน้ำรอบหาดควังอัลลีอีกด้วย